title: Houston Texans

text: 2. tammikuuta 2014 Bill O’Brien valittiin Houstonin päävalmentajaksi.


title: Leväkkö

text: Leväkkö ("Scheuchzeria palustris") on kosteiden paikkojen kasvi, jolla on erikoiset tähden muotoiset kukat. Se on sukunsa ja heimonsa ainoa laji.


title: Leväkkö

text: Monivuotinen leväkkö kasvaa 10–30 cm korkeaksi. Juurakko on suikertava ja lehtituppien jäänteiden verhoama. Varsi on kalju, mutkikas, haaraton ja lehdekäs. Tupelliset lehdet ovat kierteisesti ja kielekkeellisiä. Kooltaan ne ovat 10–20 cm pitkiä ja 1–2 mm leveitä, muodoltaan tasasoukkia, puoliliereitä ja yhdeltä särmältään teräviä. Lehtien kärjissä on pieni ilmahuokonen. Kukinto on 3–10-kukkainen harsu terttu. Kellanvihreät kukat ovat kaksineuvoisia. Kukassa on kuusi 2–3 mm pitkää verholehtimäistä kehälehteä. Heteitä kukassa on kuusi, emejä kolme tai joskus kuusi kappaletta. Leväkkö kukkii Suomessa kesä-heinäkuussa. Kesällä kasvi on kirkkaan vihreä, syksyllä se tuleentuu ruosteenruskeaksi. Hedelmä on noin 5 mm pitkä, erikoisenmuotoinen kolmiosainen tuppilo, josta kasvi on helppo tunnistaa. Tuppilohedelmiä puristettaessa niiden tuoksu muistuttaa klooria.


title: Leväkkö

text: Leväkköä kasvaa Euroopassa Saksasta ja Alppien alueelta Pohjois-Balkanille, ja edelleen Venäjän keskiosiin. Pohjoisessa lajia tavataan lähes koko Fennoskandian alueella. Levinneisyysalue jatkuu euroopanpuoleiselta Venäjältä Keski-Aasiaan, ja erillisenä esiintymisalueena Venäjän Tyynenmeren rannikolle ja Pohjois-Japaniin. Pohjois-Amerikassa tavataan lajin toista alalajia. Suomessa leväkköä voi tavata sopivilla kasvupaikoilla lähes koko maasta aivan pohjoisinta Lappia lukuun ottamatta. Yleisin laji on Keski-Suomessa, Kainuussa ja Keski- ja Itä-Lapissa. Etelä-Suomessa laji on harvinaistunut soiden vähenemisen myötä. Esimerkiksi Helsingissä leväkköä kasvaa vain Maununnevalla.


title: Leväkkö

text: Leväkkö kasvaa karuilla nevoilla erityisesti kuljuissa ja rimpisilmäkkeissä sekä lampien suorannoilla. Laji karttaa kalkkipitoista maaperää.


title: Leväkkö

text: Leväkkökasvit ovat pieniä ruohoja, joiden kasvutapa on epäsäännöllisen sympodiaalinen eli haarajatkoinen. Varressa on sisäketto (endodermi). Ilmaraot ovat tetrasyyttisiä eli apusoluja on neljä ja niistä kaksi on samansuuntaisia huulisolujen kanssa, toiset kaksi poikittaista. Lehdet sijaitsevat kahdessa rivissä ja niissä on kärkihuokonen. Lehtituppi on avoin, ja sen reunalla on pienet korvakkeet ja sisäpinnalla karvoja. Kukinto on suojuslehdellinen ja terttumainen, suojus on enemmän tai vähemmän lehtimäinen. Kaikki kukan osat ovat erillisiä, paitsi emilehdet hieman yhteenkasvaneita. Siitepölyhiukkaset ovat kaksittain (dyadeina) eikä niissä ole itureikiä. Erillisiä emilehtiä on tavallisesti kolme, harvoin jopa kuusi; ne sijaitsevat kohdakkain ulompien kehälehtien kanssa. Emit ovat tyveltään kasvaneet yhteen. Kussakin emissä on tavallisesti kaksi, harvoin yksi siemenaihe laitaistukassa. Siemenaiheen ulkokalvo on noin neljän solukerroksen paksuinen, sisäkalvo noin kahden. Siemenaiheessa on parietaalisolukko, jonka paksuus on neljä tai viisi solukerrosta. Kukan kehälehdet ovat jäljellä hedelmässä. Siemenkuori on sileä, sen mesotesta-kerros on monisolukerroksinen ja sen solut ovat paksuseinäisiä. Siemenessä on vihreä alkio, vaikka sirkkalehti ei olekaan itämisen jälkeen yhteyttävä. Kromosomiluku (karyotyyppi) on n = 11.


title: Rascal Flatts

text: Rascal Flatts on yhdysvaltalainen countryrockia soittava yhtye, jonka tunnetuin kappale on "What Hurts the Most". Siihen kuuluvat pikkuserkukset Gary LeVox (laulusolisti) ja Jay DeMarcus (basisti) sekä sähkökitaristi Joe Don Rooney. Yhtye on tehnyt kymmenen studioalbumia ja yhden live-albumin. Se esiintyy muun muassa elokuvien Villi tusina ja Autot ääniraidoilla. Autot-levylle he tekivät suositun version Tom Cochranen kappaleesta ”Life is a Highway”.


title: Aki Rahunen

text:
Aki Rahunen (s. 24. joulukuuta 1971 Helsinki) on suomalainen entinen tennispelaaja.
Hän on nuorten kaksinpelin Euroopan mestari vuodelta 1989. Hänen korkein sijoituksensa miesten maailmanlistalla on vuodelta 1990 57:s, joka on kolmanneksi korkein suomalaissijoitus Jarkko Niemisen ja Veli Paloheimon jälkeen. Rahusen korkein listasijoitus nelinpelissä oli parhaimmillaan 981:s. Hän on voittanut viisi Suomen mestaruutta vuosina 1989–1993. Rahunen ei voittanut urallaan yhtään ATP-turnausta.


title: Aki Rahunen

text: Aki Rahunen on koulutukseltaan kauppatieteiden maisteri ja hän on työskennellyt muun muassa Salcomp Oyj:n Intian tehtaan talousjohtajana.


title: Arlington (Texas)

text: Arlington on kaupunki Tarrantin piirikunnassa, Texasissa, Yhdysvalloissa. Se on osa Dallasin/Fort Worthin suurkaupunkialuetta. Kaupungissa asui 365 438 ihmistä vuonna 2010.


title: Arlington (Texas)

text: Arlington sijaitsee noin 12 mailia itään Fort Worthin keskustasta ja 20 mailia länteen Dallasista. Kaupungin sisällä on kaksi pienempää yhteisöä Dalworthington Gardens ja Pantego.


title: Arlington (Texas)

text: Kaupungista on kotoisin legendaarinen thrash metal -yhtye Pantera.


title: Hey Jude

text: Hey Jude on The Beatles -yhtyeen kappale, jonka sävelsi Paul McCartney. Yhtyeen käytännön mukaan se on kuitenkin merkitty Lennon/McCartney-yhteistyöksi. Kappale julkaistiin singlenä vuonna 1968, ja siitä tuli yksi kaikkien aikojen myydyimmistä singleistä. Se myös sai useita Grammy-ehdokkuuksia, muttei voittanut yhdessäkään kategoriassa.


title: Hey Jude

text: ”Hey Jude” -kappaleen oli tarkoitus alun perin tulla Beatlesin "The White Album" -tuplalevylle (1968), mutta suunnitelmien muuttuessa se päätettiin jättää pois. Sitä ei ikinä julkaistu millään varsinaisella Beatles-levyllä, vaan ainoastaan kokoelma-albumeilla.


title: Hey Jude

text: Kappaleen pituus on 7 minuuttia ja 11 sekuntia, mikä tekee siitä kolmanneksi pisimmän virallisesti julkaistun Beatles-kappaleen. Se oli aikoinaan myös yksi kaikkien aikojen pisimmistä singlenä julkaistuista kappaleista, ollen julkaisuajankohtanaan pisin brittilistan ykköspaikan koskaan saavuttanut single.


title: Hey Jude

text: Alun perin laulun nimi oli ”Hey Jules”, mutta nimi vaihtui pian helpommin laulettavaksi Judeksi. McCartney kirjoitti laulun lohduttaakseen yhtyetoverinsa John Lennonin poikaa Juliania, kun Lennon ja hänen ensimmäinen vaimonsa Cynthia erosivat. Lennon kuitenkin sanoi aina kuulleensa kappaleen itselleen kirjoitettuna. Hän harkitsi tuohon aikaan yhtyeestä lähtöä tehdäkseen enemmän yhteistyötä vaimonsa Yoko Onon kanssa.


title: Hey Jude

text: Jukka Kuoppamäki levytti kappaleesta vuonna 1968 suomenkielisen version ”Ei voi kuin valittaa”. Sanoitus oli Juha Vainion kirjoittama.


title: Kake Randelin

text: Kake Randelin (oik. Kauko Randelin, s. 26. tammikuuta 1955 Mäntyharju) on suomalainen iskelmälaulaja. Randelin osallistui vuonna 1979 Syksyn sävel -kilpailuun kappaleella "En unta saa". Kappale karsiutui kilpailusta, mutta se esitettiin ohjelmassa "Syksyn Sävelen Karsitut". Finnlevy-tuottaja Timo Lindström näki ohjelman ja päätti kiinnittää Randelinin levy-yhtiön artisteihin. Loppuvuodesta 1979 ilmestyi single, joka sisälsi kappaleet "En unta saa" ja "Kirje kotiin", joista "Kirje kotiin" nousi hitiksi.


title: Kake Randelin

text: Randelinin muita suuria hittejä ovat muuan muassa "Nasta pimu", "Tarja", "Jannu huoleton", "Avaa hakas" ja "Kielletyt tunteet". Hänen neljä ensimmäistä albumiaan myivät kultaa (yli 25000 kpl), joista Huoleton ja Kop kop kop -albumit myivät yli 50000 kpl, saavuttaen timanttimyyntirajan. Vuonna 1983 Randelinin kappale "Avaa Hakas" valittiin vuoden iskelmäksi Emma-gaalassa.


title: Kake Randelin

text: 2000-luvulla Randelinin työ musiikin parissa on jatkunut säännöllisenä keikkailuna ja levytyksinä. Vuonna 2002 julkaistiin "Hitit"-albumi, joka sisältää Kaken 1980-luvun suosituimpia kappaleita uudelleen levytettynä. Uuteen suosioon ovat nousseet kappaleet "Nasta pimu" ja "Tilipäivä koittaa". Vuonna 2009 Kake Randelin julkaisi uusimman hittisinglensä "Silitä ja paijaa", jonka Kakelle tilauksesta sävelsi Esa Nieminen ja sanoitti Kikka Laitinen. Vuoden 2013 lokakuussa järjestetyssä Syksyn Sävel -kilpailussa Randelin sijoittui Suvi Teräsniskan ja Neljänsuoran jälkeen kolmanneksi kappaleellaan Suomalainen Sisu. Samaa nimeä kantava albumi julkaistiin maaliskuussa 2014.


title: Käsipokeri

text: Käsipokeri, ostopokeri, vetopokeri tai viiden kortin ostopokeri on peruspokeripeli, jota usein kutsutaan vain ”pokeriksi”.


title: Käsipokeri

text: Käsi- eli ostopokerissa alkupanosten jälkeen pelaajille jaetaan viisi korttia kuvapuoli alaspäin. Korttien katsomisen jälkeen jokainen pelaaja alkaen jakajan vasemmalla puolella olevasta pelaajasta joko luovuttaa, korottaa tai maksaa toisten korotukset. Kierros päättyy, kun jokainen pelaaja joko on maksanut tai luovuttanut. Panostuskierroksen jälkeen jokaisella mukana olevalla pelaajalla on mahdollisuus vaihtaa kädestään nollasta viiteen korttia. Tämän jälkeen seuraa viimeinen panostuskierros, joka yleensä aloitetaan ensimmäisen panostuskierroksen ensimmäisestä panostajasta. Lopuksi kädet paljastetaan ja paras käsi voittaa..


title: Käsipokeri

text: Ostopokerin säännöistä on olemassa lukuisia variantteja. Kasinossa tyypillisesti pelaajan vasemmalla puolella oleva asettaa pienen sokkopanoksen ja tämän vasemmalla puolella istuva ison sokkopanoksen. Kotipeleissä käytetään usein alkupanoksia ("ante"), jolloin jokainen pelaaja maksaa ennen jakoa alkupanoksen pottiin.


title: Käsipokeri

text: Pelissä voidaan käyttää myös jokeria, jota käytetään rajoitetusti käsien muodostamisessa. Joskus se on ”villi kortti”, jota voidaan käyttää vapaasti.


title: Venue-EP

text: Love`s An Injection / Malibu Nightmare / Taxi Driver / Problem Child / In The Year 79 eli Venue-EP on suomalaisen rockyhtye Hanoi Rocksin ensimmäinen EP. Vain Suomessa julkaistua levyä painettiin toukokuussa 1982 vain 500 kappaletta ja siksi se on nykyään harvinaisuus.


title: Venue-EP

text: EP:n A-puolen ensimmäinen kappale on vähän aiemmin samassa kuussa julkaistu singlen "Love's An Injection/Taxi Driver" A-puoli. Mark Freegard äänitti kappaleen "Love's An Injection" "Wessex"-studiossa Lontoossa. Kappale nousi Suomen singlelistan ensimmäiseksi lokakuussa 1982. EP:n B-puolen ensimmäinen kappale "Taxi Driver" on nauhoitettu "Farmyard"-studiossa Lontoon ulkopuolella toukokuussa 1982. A-puolen toinen kappale "Malibu Nightmare" on Suomen 53-päiväisen loppuvuoden 1981 kiertueen jälkeen nauhoitettu huumorikappale, joka on nauhoitettu suomalaisella "Finnvox"-studiolla. Koska basisti Sam Yaffa myöhästyi nauhoituksista, bassoa soittaa tällä kappaleella kitaristi Nasty Suicide. "Malibu Nightmare"sta tehtiin toinen suosittu rock-versio, joka löytyy albumilta Back to Mystery City.


title: Venue-EP

text: EP:n B-puolen toinen "Problem Child" ja kolmas kappale "In The Year '79" nauhoitettiin yhdessä "Taxi Driver"in kanssa samassa sessioissa. Levyssä lukee "In The Year '79", mutta itse studiokasetissa lukee "In The Year '79 / It's Too Late". Näin ollen joskus on epäilty onko kappaleella kaksoisnimi vai onko sen oikea nimi "It's Too Late". Moni "Farmyard"-nauhoitusten kappaleista oli tarkoitus jättää julkaisematta, koska ne on nauhoitettu huumorimielessä harjoitusten jälkeen käytännössä yhdellä soittokerralla. Koska kappaleet on nauhoitettu kerralla, kertovat ne hyvin nuoren Hanoi Rocksin soittotyylistä. EP:n kappaleissa kuulee vielä hyvin punkin vaikutuksen. Yhtyeen koko kokoonpano oli soittanut jossain vaiheessa punk-yhtyeissä. Suomirock oli alkanut erota uuden aallon punkista vasta 1980-luvun alkuvuosina eli juuri EP:n äänittämisen aikoihin.


title: Venue-EP

text: EP:tä kutsutaan "Venue-EP"ksi, koska levy julkaistiin mainostamaan kesäkuun 22. päivän keikkaa "Venue"-klubilla. Levyn takakannen Venue-mainoksessa mainostetaan lisäksi uutta "Oriental Breaks"-albumia, jota saattoi ostaa mm. "Stage One"-kaupasta. Hanoi Rocksin toisen levyn oikea nimi oli Oriental Beat, joka ilmestyi tammikuussa 1982. EP on jo harvinainen tämän takakannen mainoksensa takia. Voi olla, että "Oriental Breaks" on painovirhe, mutta jos tällainen albumi on painettu niin se on silloin todellinen harvinaisuus.


title: Venue-EP

text: Levyn kannessa vasemmalta lähtien on Sam Yaffa, Nasty Suicide, Michael Monroe ja Andy McCoy. Jostain syystä rumpali Gyp Casino puuttuu levyn kannesta. Jos ajattelee Gyp Casinon myöhempiä vaiheita yhtyeessä vuonna 1982, voi olettaa, että Casinon puuttuminen levyn kannesta kertoo hänen muuttuneesta suhtautumisestaan yhtyeeseen.


title: Venue-EP

text: Kaikki kappaleet on Andy McCoyn tekemiä.


title: Uistinvita

text: Uistinvita ("Potamogeton natans") on vesikasvi, jonka soikeat lehdet ja tähkämäinen kukinto nousevat veden pinnalle.


title: Uistinvita

text: Uistinvidan verso voi olla kaksi metriä pitkä. Sen soikeat, silposuoniset lehdet kelluvat veden pinnalla. Heinä-elokuussa nousee tähkämäinen vihreä kukinto vedenpinnan yläpuolelle. Uistinvidan juurakko on mehevä, ja kasvi lisääntyy helposti suvuttomasti katkenneista juurenpalasista.


title: Uistinvita

text: Uistinvitaa tavataan koko Euroopassa Pohjois-Lappia ja Etelä-Espanjaa lukuun ottamatta.


title: Uistinvita

text: Uistinvita viihtyy rehevissä vesissä.


title: Team Woodcutters -96

text: Woodcutters-96 on vaasalainen salibandyseura, joka on perustettu vuonna 1996. Miesten edustusjoukkue nousi 2005-06 päätteeksi I-divisioonaan. Edustusjoukkueen lisäksi seuralla on toinen miesten joukkue ja M35-joukkue. Juniorijoukkueita on B-D- ja F-ikäluokissa. Sekä sähköpyörätuolisalibandy-joukkue SPT Woodcutters


title: Juha Repo

text: Juha Repo (s. 31. lokakuuta 1957) on suomalainen kartanlukija. Hän on toiminut Juha Kankkusen kartanlukijana vuodesta 1997, jonka kanssa hän voitti kaksi MM-rallia vuonna 1999. Vuoden 2004 Pariisi–Dakar-rallin ja 2003 Neste-rallin aikana hän toimi Ari Vatasen kartturina ja vuonna 2004 hän oli mm. tunturirallissa lukemassa nuotteja Jari Latvalalle.


title: Speak of the Devil (video)

text: Speak of the Devil on Ozzy Osbournen vuonna 1982 julkaistu konserttivideo. Sitä ei pidä sekoittaa samannimiseen livealbumiin. Video on taltioitu Irvine Meadows Amfiteatterissa, Irvinessa, Kaliforniassa 12. kesäkuuta 1982. Video on julkaistu myöhemmin epävirallisesti DVD:nä. Video on omistettu samana vuonna lento-onnettomuudessa kuolleille kitaristi Randy Rhoadsille ja maskeeraaja Rachel Youngbloodille.Kesto n: 72 minuuttia


title: Arlington

text: Arlington on useiden paikkojen nimi:


title: Bark at the Moon (video)

text: Bark at the Moon on Ozzy Osbournen samannimisen albumin kiertueella taltioitu konserttivideo. Se taltioitiin Salt Lake Cityssä 18. maaliskuuta 1984 ja julkaistiin samana vuonna. Videosta on liikkeellä epävirallisia DVD-versioita.Kesto noin 74 minuuttia


title: The Ultimate Ozzy

text: The Ultimate Ozzy on Ozzy Osbournen konserttivideo vuodelta 1986. Liveosuudet on kuvattu Kansas Cityssä 1.4.1986. Mukana on myös ns. fantasiakohtauksia jotka on kuvattu erikseen. Kesto: n. 85 minuuttia


title: Wicked Videos

text: Wicked Videos on dokumentti Ozzy Osbournen promovideoiden "Crazy Train", "Crazy Babies" ja "Miracle Man" tekemisestä. Kyseiset videot esitetään myös kokonaisina.Kesto: n. 18 minuuttia


title: AnotherMUD

text: AnotherMUD, tai usein leikkisästi "AnotherMUD(tm)", on fantasiatyylinen, vahvasti hack and slashiin suuntautunut DikuMUD, tekstipohjainen monen käyttäjän verkkopeli. Vaikkakaan se ei ole yksi parhaiten suunnitelluista tai viimeistellyimmistä MUDeista, sen ominaisuudet ja rento ilmapiiri ovat joka tapauksessa aikojen kuluessa tuoneet sille ystäviä Pohjoismaista ja Yhdysvalloista sekä esimerkiksi Puolasta. Parhaat päivänsä 1990-luvun puolivälissä nähnyt peli on kuitenkin vuonna 2009 hiljainen.


title: AnotherMUD

text: AnotherMUDissa pelaajille on tarjolla neljä perushahmoluokkaa, alkuperäisestä DikuMUDista tunnetut "maagi" ("mage"), "pappi" ("cleric"), "soturi" ("warrior") sekä "varas" ("thief"). Näillä pelataan ensimmäiset 50 tasoa, ja tämän jälkeen hahmon on mahdollista erikoistua johonkin alaluokkaan ja pelata toiset 50 tasoa siinä. Jokaisella perushahmoluokalla on neljä alaluokkaa. Esimerkiksi maagin alaluokat ovat "alkemisti" ("alchemist"), "arkkivelho" ("archwizard"), "illusionisti" ("illusionist") sekä "manaaja" ("necromancer").


title: AnotherMUD

text: AnotherMUDin ominaisuuksista ehkä merkittävin on mahdollisuus pelata useammalla hahmolla samanaikaisesti (eng. "multicharing", "multiplaying"). Useimmissa MUDeissa tällainen on sääntöjen puolesta kiellettyä, vaikkakin teknisesti yleensä mahdollista. AnotherMUDissa pelaajat saavat käyttää kolmea hahmoa, ja hyvin harva pelaakin vain yhdellä, soolona.


title: AnotherMUD

text: AnotherMUD on todennäköisesti yksi ensimmäisiä MUDeja, jotka ryhtyivät käyttämään merkkipohjaista karttaa (niin sanottu "wilderness") pelin eri alueiden ("areas", "zones") välillä liikkumista varten. Pelissä on sekä yleisiä Diku-alueita ("stock areas"), kuten Dwarven Kingdom ja Keep of Mahn-Tor, että itse peliä varten tehtyjä alueita. Kaikkien näiden alueiden laatu vaihtelee käytännössä dramaattisesti. Pelimaailma on myös suhteellisen pieni (jos ei "wildernessiä" lueta mukaan), käsittäen noin 5 000 huonetta.


title: AnotherMUD

text: AnotherMUDille tyypillistä on DikuMUDille ominaisten, niin kutsuttujen spesiaaliproseduurien ("special procedures", "spec procs") runsas käyttö. Nämä ovat rutiineja, joita liitetään yleensä Dikujen ei-pelaaja-hahmoihin eli "mobeihin", jotta niistä saataisiin mielenkiintoisempia ja taisteluvastustajina haastavampia.


title: AnotherMUD

text: Muita AnotherMUDiin liitettäviä ominaisuuksia ovat muun muassa optionaalinen mahdollisuus tappaa toisia pelaajahahmoja ("player killing", "PK") sekä huutokauppajärjestelmä pelaajahahmojen varusteille ja muille pelin esineille.


title: AnotherMUD

text: MUDin perustivat Århusin yliopistossa Tanskassa opiskelleet Lars Pedersen ("Flagg") sekä Michael Toft ("Luft") vuonna 1993. Peliä pyöritettiin sen jälkeen muun muassa Yhdysvalloissa, Suomessa sekä Ruotsissa. Vuodesta 2003/2004 peli on ollut käytännössä suurimman osan ajasta alhaalla.


title: Kantatie 75

text: Kantatie 75 on Kuopion pohjoispuolelta Siilinjärveltä Nurmeksen kautta Kuhmoon kulkeva kantatie. Tien pituus on 183 kilometriä. Yhdessä valtatien 16 ja kantatien 77 kanssa se muodostaa Suomen poikki kulkevan poikittaisväylän. Tie on lähes kokonaan kaksikaistainen. Siilinjärven kohdalla on lyhyt nelikaistainen osuus. Nurmeksen ja Kuhmon välinen osa kantatietä on samalla osa tunnettua matkailureittiä, Runon ja Rajan tietä.Vuoden 1938 tienumerointijärjestelmässä kantatie 75 oli Siilinjärven ja Nurmeksen välinen tie. Reitti oli tuolloin noin 20 kilometriä nykyistä pitempi, sillä 1960-luvulle saakka se kulki Nilsiän ja Säyneisten kirkonkylien kautta. 1970-luvulla kantatien 75 viitoitusta jatkettiin Kuhmoon saakka, kun Nurmeksen ja Kuhmon välisen maantien uudelleenrakennus valmistui. Siilinjärven kohdalle valmistui vuonna 1992 valtatien 5 moottoritien rakentamisen yhteydessä noin parin kilometrin mittainen nelikaistainen osin eritasoliittymillä varustettu tie.


title: Kantatie 75

text: Valtatietä 16 on suunniteltu jatkettavaksi kantateiden 77 ja 75 kautta Kyyjärveltä Kuhmoon. Näin tie muodostaisi suoran yhteyden Pohjanmaan ja Itä-Suomen välillä. Kantatienumeroa 75 ei olla kuitenkaan poistamassa kokonaan käytöstä, koska Kainuun puolella on merkitty maakuntakaavaan nykyisen seututien 912 muuttaminen kantatieksi. Tämä muutos tapahtuu kuitenkin selvästi myöhemmin kuin Savon ja Karjalan puolen uudelleennumerointi, joten kantatienumero 75 poistuu tulevaisuudessa käytöstä hetkellisesti.


title: Kantatie 75

text: Kantatielle 75 on parhaillaan rakenteilla Siilinjärven itäpuolelle Yaran tehtaan kohdalle eritasoliittymä. Hankkeen kustannusarvio on noin 3,8 miljoonaa euroa ja se on merkitty Pohjois-Savon ELY-keskuksen toiminta- ja taloussuunnitelmaan.


title: Kantatie 75

text: Kantatietä 75 on suunniteltu parannettavaksi lähiaikoina Pajukosken ja Pieksänkosken välillä. Hankkeessa levennetään tietä, rakennetaan kevyen liikenteen väylä sekä parannetaan liittymiä. Hankkeen kustannusarvio on noin 2,9 miljoonaa euroa ja se on merkitty Pohjois-Savon ELY-keskuksen toiminta- ja taloussuunnitelmaan.


title: Kantatie 87

text: Kantatie 87 on Iisalmesta Nurmekseen kulkeva kantatie. Tien pituus on 97 kilometriä, ja se on Kalajoen ja Iisalmen välisen valtatie 27:n jatke. Tie on kantatieksi melko heikkotasoinen, mutta toisaalta myös sen liikennemäärät ovat pieniä.Kantatie 87 sai alkunsa vuonna 1971, kun vaiheittain 1960- ja 1970-lukujen aikana rakennettu Kalajoen ja Iisalmen välinen tie numeroitiin kantatieksi 87. Myöhemmin tietä jatkettiin Nurmekseen saakka, ja aikanaan se oli Suomen pisin kantatie. Vuoden 1996 tienumerouudistuksessa alkuperäinen kantatie 87 Kalajoelta Iisalmeen muutettiin valtatieksi 27.


title: Haemophilus influenzae

text: Haemophilus influenzae (suomeksi toisinaan hemofilus) on gramnegatiivinen kokkobasilli. Bakteerin kuvaili ensimmäisen kerran saksalainen bakteriologi Richard Pfeiffer vuonna 1892 influenssapandemian aikaan. "H. influenzae" on yleensä aerobinen, mutta voi tietyissä oloissa toimia fakultatiivisena anaerobina.


title: Haemophilus influenzae

text: "H. influenzae":n genomin pienestä koosta johtuen se oli viruksia lukuun ottamatta ensimmäinen eliö, jonka koko genomi sekvensoitiin. Genomi koostuu 1 830 140 emäsparista ja sisältää 1740 geeniä. Projekti suoritettiin yhdysvaltalaisessa "The Institute for Genomic Research" -tutkimuslaitoksessa ja julkaistiin vuonna 1995 arvovaltaisessa Science-lehdessä.


title: Haemophilus influenzae

text: Suurin osa "H. influenzae" -kannoista on opportunistisia patogeeneja, mikä tarkoittaa, että ne eivät aiheuta isäntäeliössään tautia, ellei isännän immuunijärjestelmä häiriinny esimerkiksi virusinfektion tai lääkityksen seurauksena. Yleisesti tunnetaan kuusi "H. influenzae":n serotyyppiä: a, b, c, d, e, ja f. "H. influenzae" tyyppi b (Hib) aiheutti aiemmin suuren osan hemofilusinfektioista, mutta tilanne muuttui, kun Hib-rokote otettiin käyttöön. Suomessa Hib-rokote tuli yleiseen rokotusohjelmaan 1980-luvun lopulla.


title: Haemophilus influenzae

text: "H. influenzae":n aiheuttamiin sairauksiin kuuluvat muun muassa aivokalvontulehdus, kurkunkansitulehdus (epiglottiitti), niveltulehdus (artriitti), välikorvatulehdus (otiitti), poskiontelotulehdus (sinuiitti), keuhkokuume ja sidekalvontulehdus.


title: Chūō-ku

text: Chūō-ku (, ’keskustan suuralue’) voi viitata seuraaviin Japanin suuralueisiin:


title: TECO

text: TECO (alkujaan sanoista Tape Editor and COrrector, myöhemmin Text Editor and COrrector) on alun perin Massachusettsin teknillisessä korkeakoulussa 1960-luvulla kehitetty tekstieditori ja myös ohjelmointikieli. Editorista on olemassa todella monia eri versioita, ja TECO onkin saattanut olla laajimmalle levinnein editori ennen vi:n sekä Emacsin tuloa (jälkimmäistä voidaan pitää TECOn suorana jälkeläisenä, koska se oli alun perin vain kokoelma TECO-makroja).


title: TECO

text: Monimutkaisesta syntaksistaan tunnettua TECOa voidaan pitää yleiskäyttöisenä tulkattavana ohjelmointikielenä, joka on suunnattu tekstinkäsittelyyn. Sen suurin voima on kyvyssä muodostaa monimutkaisia makroja, joiden käyttämät merkkijonojen tunnistuskriteerit vetävät vertoja nykyään yleisessä käytössä oleville säännöllisille lausekkeille. TECOlle lähes jokainen merkki on komento – hienostuneempien kielten perinteisten avainsanojen sijaan käytetään yhtä tai kahta merkkiä – niinpä mikä tahansa merkkijono on periaatteessa TECO-ohjelma, vaikkakaan ei välttämättä hyödyllinen sellainen.


title: TECO

text: TECOsta tuli tunnettu sen jälkeen, kun MIT:n Project MAC -tutkimuslaboratorio teki siitä toteutuksen Digital Equipment Corporationin PDP-6-tietokoneelle vuonna 1964. Kyseinen toteutus näytti muokattavan tekstin jatkuvasti kuvaputkinäytöllä, ja sitä käytettiin interaktiivisena online-editorina. (Tämä ei kuitenkaan ollut sen alkuperä eikä aiottu käyttötapakaan.) TECOn myöhemmän versiot kykenivät hyödyntämään koko ruudun moodia DEC:n erilaisilla RS232-liitännäisillä päätteillä.


title: TECO

text: TECO on ollut saatavilla useille käyttöjärjestelmille ja tietokoneille. DEC sisällytti sen käytännössä jokaiseen käyttöjärjestelmäänsä. Yhtiön reaaliaikakäyttöjärjestelmä RT-11:n versio kykeni käyttämään GT40-grafiikkanäyttöä. RSTS/E-käyttöjärjestelmän versio puolestaan toteutettiin siten, että se oli eräänlainen käyttöjärjestelmä ihan itsessään; käyttäjän ei työtä tehdessään oikeastaan koskaan tarvinnut poistua TECOsta. Hewlett-Packard (joka osti Compaqin ja siten myös DEC:n) tarjoaa vieläkin TECOa OpenVMS-käyttöjärjestelmän mukana.


title: TECO

text: DEC:n alun perin PDP-10-tietokoneelle jakaman TECO-version jälkeläinen on yhä saatavilla Internetissä, useiden osittaisten MS-DOS/Microsoft Windows -toteutusten lisäksi.


title: TECO

text: Alkuperäisen TECOn kehitti Daniel L. Murphy MIT:ssä noin vuonna 1963, käytettäväksi kahdessa PDP-1-koneessa, jotka kuuluivat korkeakoulun kahdelle eri laitokselle.


title: TECO

text: Eräs varhainen PDP-1:lle tarkoitettu editori oli (virallisesti!) nimeltään "Kallis Kirjoituskone" ("Expensive Typewriter"). Tämä Stephen D. Pinerin kirjoittama ohjelma oli yksi alkeellisimmista mahdollisista rivieditoreista: siitä puuttuivat esimerkiksi mahdollisuudet etsiä ja korvata merkkijonoja. Editorin nimi valittiin toiseen, vielä varhaisempaan ja ominaisuuksiltaan paisuneeseen, "Kolossaaliseksi Kirjoituskoneeksi" ("Colossal Typewriter") kutsuttuun editoriin kohdistuvana vitsinä. Jopa noina aikoina, moisilla ohjelmilla, online-editointi saattoi säästää aikaa debugattaessa jotain softaa. PDP-1-hakkerit kehittivät samoissa fiiliksissä omiin tarpeisiinsa myös "Kalliin Pöytälaskimen" ("Expensive Desk Calculator").


title: TECO

text:
TECOn alkuperäinen virallinen tarkoitus oli tehostaa PDP-1:n käyttöä. Editorin manuaalissa visioidaan, että tietokonejärjestelmän käyttäjä,
sen sijaan, että suorittaisi editointia "kalliisti" istumalla tietokoneen konsolin ääressä muokkaamassa jotain juttua pala palalta, yksinkertaisesti tutkisi virheellistä tekstiä ja laatisi tämän perusteella "korjausnauhan" (reikänauha), joka määrittelisi tekstiin tarvittavat editointioperaatiot. Tämän jälkeen käyttäjä syöttäisi alkuperäisen tekstin sisältävän nauhan sekä korjausnauhan tietokoneeseen sen nopean (200 merkkiä/s) reikänauhanlukijan kautta. TECOa ajava tietokone lävistäisi uuden, editoidun ja korjatun nauhan nopealla lävistäjällään (60 merkkiä/s). Tämän jälkeen käyttäjä voisi heti ladata ja ajaa assemblerin, tuhlaamatta aikaa online-editointiin.


title: TECO

text: TECOn tuolloin hienostuneet merkkijonon etsintäoperaatiot syntyivät pitkälti sen vuoksi, että Flexowriter-kaukokirjoittimen tulosteet eivät olleet rivinumeroituja, vaan tekstin editointia vaativat kohdat piti määritellä kontekstin avulla. TECOn erilaiset silmukka- ja ehtorakenteet sisällytettiin kieleen, jotta korjausreikänauhojen määrittelyt voitaisiin saada tarpeeksi kuvaaviksi ja tarkoiksi. Kielen vaatimaton syntaksi vähensi korjausnauhan laatimista varten tarvittavaa näppäilyä.


title: TECO

text:
Toisaalta korjausnauhan sisältö oli ohjelma ja vaati debuggausta siinä missä muutkin ohjelmat. Yksinkertaisimpienkin globaalien "etsi-ja-korvaa" -operaatioiden ongelmat
tulivat pian ilmeisiksi. Käytännössä TECOa käytettiin lopulta samaan tapaan kuin varhaisempaa "Kallista Kirjoituskonetta", eli online-editointiin (vaikkakin editointi monipuolisemman TECOn avulla oli luonnollisesti huomattavasti tehokkaampaa). Alkuperäinen PDP-1-versio ei tukenut minkäänlaista näyttöä; ainoa tapa tarkastella tekstin tilaa editoinnin aikana oli antaa komentoja, jotka tulostivat tekstin (tai sen osan) tietokoneen konsolin kirjoittimelle.


title: TECO

text:
Oletetaan, että meillä on tiedosto terve.c, joka sisältää tutun "Terve maailma"
-tyylisen ohjelmakoodin:


title: TECO

text: Haluamme muuttaa ohjelman tulostamaan "Hyvästi" "Terve"-sanan sijaan. Voisimme käyttää TECOa tähän vaikka seuraavalla tavalla (asteriski on kehote, ja dollarimerkki kuvastaa ESC-näppäimen painallusta):


title: TECO

text: "Tämä artikkeli perustuu osittain Jargon File -dokumenttiin (public domain)."


title: X10

text: X10 tarkoittaa seuraavia asioita:


title: Messier 62

text: Messier 62 (M62, NGC 6266) on Käärmeenkantajan tähdistössä sijaitseva pallomainen tähtijoukko, jonka Charles Messier löysi ja luetteloi vuonna 1771. Se sijaitsee noin 22 000 valovuoden päässä Maasta ja on noin 50 valovuoden levyinen. Joukko sisältää 89 muuttuvaa tähteä, ja siitä on löydetty useita röntgenlähteitä sekä pulsareita.


title: Messier 62

text: M62 näkyy kiikarilla, ja suuremmalla kaukoputkella voi erottaa yksittäisiä tähtiä. Se ei kuitenkaan nouse Suomessa horisontin yläpuolelle.


title: X10 (protokolla)

text: X10 on vuonna 1975 kehitetty sähköverkossa tai radioteitse siirrettävä protokolla, jolla voidaan ohjata sähköverkossa olevia laitteita, kuten pistorasiaan kytkettyjä laitteita sekä kodin valaisimia.


title: Randy Waldman

text: Randy Waldman on yhdysvaltalainen kosketinsoittaja. Hän soitti jo lukioikäisenä Frank Sinatran kiertueella. Hänen muutettuaan Los Angelesiin vakituiseksi studiomuusikoksi hänestä tuli yksi kysytyimmistä Los Angelesin studiomuusikoista. Waldman on soittanut myös lukuisissa elokuvissa. Muusikkouransa lisäksi Waldman on helikopteripilotti ja hän myös kouluttaa helikopterilentäjiä Los Angelesissa.


title: Usain Bolt

text: Usain St. Leo Bolt (s. 21. elokuuta 1986 Trelawny, Jamaika) on jamaikalainen pikajuoksija, joka päätti kilpailu-uransa vuoden 2017 MM-kisoihin. Hän on kaikkien aikojen menestynein pikajuoksija. Bolt on 100 ja 200 metrin matkoilla kuusinkertainen olympiavoittaja ja seitsenkertainen maailmanmestari. Hän pitää hallussaan molempien pikamatkojen maailmanennätyksiä. Henkilökohtaisten saavutusten lisäksi hän on Jamaikan pikaviestijoukkueen jäsenenä voittanut kaksi kultaa olympialaisissa ja neljä MM-kilpailuissa.


title: Usain Bolt

text:
Bolt on valittu kuusi kertaa, vuosina
2008, 2009, 2011, 2012, 2013 ja 2016. Tiedotusvälineiden Boltille antama lempinimi on "”Lightning Bolt”" ().


title: Usain Bolt

text: Bolt aloitti pikajuoksun harrastamisen 10-vuotiaana, kun hänen lahjakkuutensa huomattiin. Vuonna 2002, vähän alle 16-vuotiaana Bolt juoksi 200 metriä aikaan 20,53. Huhtikuussa 2004, alle 18-vuotiaana hän alitti 20 sekunnin rajan ajallaan 19,93, joka on myös alle 20-vuotiaiden maailmanennätys. Bolt oli ainoa alle 20-vuotiaana 20 sekuntia alittanut urheilija, kunnes Panaman Alonso Edward juoksi 19-vuotiaana ajan 19,81 Berliinin MM-kisoissa 2009.


title: Usain Bolt

text: Aikuisten arvokilpailuista Bolt voitti ensimmäisen mitalinsa Osakan MM-kisoissa 2007. Ateenan olympialaisissa 2004 Bolt kärsi takareisivammasta ja putosi jo alkuerissä ajalla 21,05. Helsingin MM-kilpailuissa 2005 hän pääsi finaaliin, mutta loukkaantui juoksun aikana ja jäi finaalin viimeiseksi ajalla 26,27. Osakassa 2007 Bolt sai MM-hopeaa 200 metrin juoksussa Tyson Gayn jälkeen ajalla 19,91 sekä myös hopeaa pikaviestissä Jamaikan ennätyksen juosseessa joukkueessa.


title: Usain Bolt

text: Kesäkuussa 2007 Bolt juoksi Jamaikan mestaruuskisoissa ennätyksekseen 19,75 ja rikkoi lähes 36 vuotta vanhan Don Quarrien hallussa olleen Jamaikan ennätyksen 19,86.


title: Usain Bolt

text: 3. toukokuuta 2008 Bolt juoksi 100 metrillä kaikkien aikojen toiseksi parhaan ajan 9,76 ja paransi aikaisempaa ennätystään (10,03) 27 sekunnin sadasosaa. 31. toukokuuta 2008 hän juoksi New Yorkissa käydyssä kilpailussa 100 metrillä uuden maailmanennätysajan; 9,72. Kyseinen tulos oli 0,02 sekuntia parempi kuin aikaisempi ME 9,74, jota piti hallussaan hänen maanmiehensä Asafa Powell.. Ateenassa 13. heinäkuuta 2008 Bolt paransi 200 metrin ennätyksensä tulokseen 19,67.


title: Usain Bolt

text: Bolt on ensimmäinen miespikajuoksija sitten jamaikalaisen Don Quarrien jälkeen, joka pitää samaan aikaan hallussaan 100 ja 200 metrin maailmanennätyksiä. Quarrie piti matkojen käsiajanoton maailmanennätyksiä hallussaan 1970-luvulla.


title: Usain Bolt

text: Bolt kärsi tappion elokuussa 2010 Tukholmassa 100 metrin juoksussa Tyson Gaylle ja myöhemmin hänen kerrottiin kärsivän selkävaivoista. Daegun MM-kilpailuissa 2011 Bolt oli 100 metrin alkuerissä ylivoimainen, mutta finaalissa hänet hylättiin varaslähdön vuoksi, ja hän joutui ulos kisasta. Maailmanmestaruuden otti hänen maanmiehensä Yohan Blake. 200 metrillä Bolt voitti maailmanmestaruuden kaikkien aikojen neljänneksi parhaalla ajalla 19,40.


title: Usain Bolt

text: Bolt voitti Lontoon olympialaisissa 2012 kultaa 100 metrillä olympiaennätysajalla 9,63. Hän kukisti toiseksi sijoittuneen Yohan Blaken 12 sadasosasekunnilla. 200 metrillä hän voitti niin ikään kultaa ajalla 19,32. Blake oli toinen häviten 100 metrin tapaan 12 sadasosasekuntia. Pikaviestissä Boltin ankkuroima Jamaika voitti kultaa ME-ajalla 36,84.


title: Usain Bolt

text: Bolt voitti Moskovan MM-kilpailuissa 2013 100 metrin maailmanmestaruuden ajalla 9,77. Hän kukisti hopeaa saaneen Justin Gatlinin 0,08 sekunnilla. 200 metriä hän voitti ajalla 19,66, ja hänestä tuli miehissä matkan ensimmäinen kolminkertainen maailmanmestari. 4 × 100 metrin viestissä hän juoksi ankkuriosuuden Jamaikan voittaessa kultaa ajalla 37,36. Tämä oli Boltin kymmenes MM-mitali, ja hän nousi eniten MM-mitaleja saaneeksi miesyleisurheilijaksi Carl Lewisin kanssa.


title: Usain Bolt

text: Glasgow’n Kansainyhteisön kisoissa 2014 Bolt juoksi ankkuriosuuden Jamaikan kultaa voittaneessa pikaviestijoukkueessa. Helmikuussa 2015 Bolt ilmoitti päättävänsä uransa Lontoon MM-kisoihin 2017.


title: Usain Bolt

text: Bolt voitti Pekingissä 2015 maailmanmestaruuden 100 metrillä ajalla 9,79 kukistaen Justin Gatlinin yhdellä sadasosasekunnilla. Bolt voitti kultaa myös 200 metrin juoksussa ajalla 19,55 ja 4 × 100 metrin pikaviestissä. Rio de Janeiron olympialaisissa 2016 hän voitti kolmannen peräkkäisen olympiakultansa 100 metrillä kauden parhaallaan 9,81. Bolt voitti toiseksi tulleen Justin Gatlinin 8 sadasosasekunnilla. Hän otti myös 200 metrin olympiavoiton sivuten semifinaalissa juoksemaansa kauden parastaan 19,78. Pikaviestissä hän juoksi ankkuriosuuden Jamaikan kultajoukkueessa.


title: Usain Bolt

text: Lontoon MM-kilpailuissa 2017 Bolt jäi 100 metrillä kolmanneksi ajalla 9,95. Kyseessä oli Boltin mukaan hänen viimeinen henkilökohtainen arvokisakilpailunsa. Hänen uransa päättyi jalkakramppiin samojen kisojen pikaviestin loppukilpailussa.


title: Usain Bolt

text: Pekingin olympialaisten 100 metrin loppukilpailujuoksussa Boltille on mitattu huippunopeudeksi 12,2 m/s (43,9 km/h) ja askelpituudeksi keskimäärin 2,6 metriä. Juoksussa hän otti tapansa mukaan noin 41 askelta. Hän ottaa 100 metrin kilpailun aikana noin 2–2,5 askelta vähemmän kuin monet muut huippupikajuoksijat. Boltin juoksutekniikkaan kuuluu matalahko reiden nosto, jalan eteenpäin vienti suoraviivaisesti ja ”istuva” juoksuasento, jolla saadaan lantiosta lisätehoa juoksuun. Berliinin maailmanmestaruuskisojen 100 metrin loppukilpailussa Boltin huippunopeudeksi mitattiin 12,27 m/s (44,17 km/h) 65,03 metrin kohdalla. Juostessaan 150 metriä vuonna 2009 aikaan 14,35 Bolt saavutti kaikkien aikojen suurimman keskinopeuden kokonaisella juoksumatkalla, 10,45 m/s.


title: Usain Bolt

text: Kolmanneksen Boltin lihaksistosta arvellaan koostuvan erittäin nopeista lihassoluista.


title: Usain Bolt

text: Pituushypyn maailmanennätyksen haltija Mike Powell on arvioinut, että Boltin voisi olla mahdollista hypätä ensimmäisenä ihmisenä yli yhdeksän metriä. Bolt ei ole sulkenut pois 400 metriä ja pituushyppyä.


title: Usain Bolt

text: Bolt on kertonut olevansa Manchester Unitedin fani ja hänen mukaansa Manchester Unitedissa pelaaminen on ollut hänen pitkäaikainen unelmansa. Hän on muun muassa sanonut: ”Tiedän, että tekisin vaikutuksen. Olisin joukkueen nopein, mutta osaisin myös pelata.” Tammikuussa 2018 Bolt ilmoitti osallistuvansa kokeilujaksolle Borussia Dortmundiin, joka alkoi maaliskuussa 2018. Hän osallistui harjoituksiin myös norjalaisen Strömsgodsetin ja australialaisen Central Coast Marinersin kanssa, mutta ei koskaan solminut sopimusta minkään seuran kanssa. Bolt ilmoitti tammikuussa 2019, että ei enää aio jatkaa pyrkimyksiään jalkapalloilijan uralle.


title: Usain Bolt

text: Bolt on seurustellut vuodesta 2014 saakka jamaikalaisen Kasi Bennetin kanssa.


title: David Foster

text: David Foster O.C., O.B.C., LL.D. (s. 1. marraskuuta 1949 Victoria, Kanada) on kanadalainen muusikko ja maailman menestyneimpiä pop-tuottajia. Hän on voittanut lukuisia Grammy-palkintoja parhaana sovittajana, säveltäjänä sekä tuottajana.


title: David Foster

text: Hän on tuottanut lukuisien eri artistien levyjä muun muassa Josh Groban, Céline Dion, Barbra Streisand, Kenny Rogers, The Corrs, George Harrison, Earth, Wind & Fire, Chaka Khan, Laura Pausini, Whitney Houston, Michael Jackson, Luis Miguel, Chicago, Richard Marx, Mariah Carey, Destiny's Child, Anne Murray, Olivia Newton-John, Andrea Bocelli, Lara Fabian, Dolly Parton, Julio Iglesias, Gordon Lightfoot, Madonna, Al Jarreau, Yes.


title: David Foster

text: David Foster tunnetaan myös AOR-musiikin (adult oriented rock) suurena vaikuttajana, ja hän perustikin 1980-luvulla amerikkalaisen studiokitaristi Jay Graydonin kanssa AOR-yhtyeen Airplay, joka teki yhden levyn vuonna 1980. AOR-musiikki on edelleen suosiossa mm. Tanskassa ja Ruotsissa. Suurimpia AOR-tyylin yhtyeitä olivat 1980-luvulla mm. Chicago, jonka 1980-luvun albumeista David Foster tuottikin muutaman.


title: David Foster

text: David Fosterin perheestä tehtiin vuonna 2005 Fox-kanavalla tosi-TV:n kaltainen televisio-ohjelma, joka kertoi hänen uusioperheestään, kun hän yrittää paimentaa kahta toisen vaimonsa ylihemmoteltua poikaa hankkimaan oikeat työpaikat heidän Malibun yli 40 miljoonan dollarin kartanossaan. Sarjaa ehdittiin lähettää vain kahden jakson verran, jonka jälkeen Fox päätti keskeyttää sen liian vähäisiin katsojiin vedoten. MTV Finland näytti molemmat jaksot 24. helmikuuta 2007.


title: David Foster

text: Vuonna 2011 Foster meni naimisiin Alankomaista kotoisin olevan entisen mallin ja sisustussuunnittelijan Yolanda Hadidin kanssa. He olivat seurustelleet vuodesta 2006 lähtien. Avioliitto on Fosterin neljäs.


title: Randy Goodrum

text: Randy Goodrum (s. 7. heinäkuuta, 1947 San Fernando Valley, Kalifornia) on yhdysvaltalainen laulaja, lauluntekijä ja kosketinsoittaja. Hän kirjoitti Anne Murrayn levyttämän kappaleen ”You Needed Me”, joka voitti Grammyn vuonna 1978 kategoriassa "Paras naisartistin pop-esitys" (Best female pop vocal performance). Hänen muita tunnetuimpia kappaleitaan ovat muun muassa Toton ”I'll Be Over You” ja Chicagon ”If She Would Have Been Faithful”.


title: Randy Goodrum

text: Goodrum on myös levyttänyt omia albumeja, joista ensimmäinen "Solitary Nights" julkaistiin GRP-recordsille vuonna 1983.


title: Solitary Nights

text: Solitary Nights on yhdysvaltalaisen laulajan ja lauluntekijän Randy Goodrumin vuonna 1983 julkaistu albumi.


title: GRP Records

text: GRP Records (Grusin Rosen Productions) oli yhdysvaltalainen levy-yhtiö jonka perustivat vuonna 1982 jazzpianisti,muusikko Dave Grusin ja tuottaja Larry Rosen. 1990-luvulla Grusin ja Rosen myivät GRP Recordsin Verve-levy-yhtiölle.


title: GRP Records

text: Heidän päämääränä oli tuoda levy-yhtiölle uusia kykyjä jazzin ja popin alueelta. Levy-yhtiön ensimmäisiä artistikiinnityksiä olivat mm. laulaja Angela Bofill, kitaristi Lee Ritenour, trumpetisti Tom Browne, jazzpianisti Chick Corea, huilisti Dave Valentin, laulaja Patti Austin.


title: Donner (suku)

text: Donner on saksalaistaustainen suomalainen suku, jonka jäsenistä moni nousi 1800- ja 1900-luvuilla vaikutusvaltaiseen asemaan Suomen kulttuurissa ja politiikassa.


title: Donner (suku)

text: Suvun varhaisimpana tunnettuna kantaisänä mainitaan lyypekkiläinen meripihkaseppä Jürgen Donner (k. mahd. 1681). Hänen pojakseen oletettu Jochim Donner (1669–1748) muutti vuonna 1693 Nevanlinnaan ja avioitui sikäläisen Christina Röhlingin kanssa. Hän toimi saksalaisen koulun rehtorina ja kaupungin tultua hävitetyksi Suuressa Pohjan sodassa (1700–1721) hän siirtyi Helsingin kautta Tukholmaan, jonne perusti kauppahuoneen. Hänen poikansa Alexander Donner (1708–1772) siirtyi kauppiaaksi Kokkolaan.


title: Donner (suku)

text: Donnerit ovat yksi niistä rahakkaista valtaa pitävistä perheistä, jotka mainitaan nimeltä laulussa ”Laulu 20 perheestä”. Merkittävä osa Donnerien varallisuutta on perintöä pietarsaarelaiselta Malm-suvulta.


title: Patrick Donner

text: Sir Patrick William Donner (4. joulukuuta 1904 – 19. elokuuta 1988) oli Ison-Britannian parlamentin alahuoneen jäsen ja kuului vaikutusvaltaiseen suomenruotsalaiseen Donner-sukuun. Kuningatar Elisabet II löi hänet ritariksi vuonna 1953.


title: Patrick Donner

text: Donnerin perhe muutti Helsingistä Lontooseen vuonna 1919. Hänen äitinsä oli Violet McHutchen Edinburghista ja isänsä oli suurlähettiläs Ossian Donner. Patrickin isä johti Suomen ensimmäistä diplomaattista lähetystöä Lontoossa 1919–1925. Perhe asettui sittemmin pysyvästi Englantiin ja hänen isänsä otti Ison-Britannian kansalaisuuden.


title: Patrick Donner

text: Patrick opiskeli Englannin kirjallisuutta Exeter Collegessa Oxfordissa. Hänet valittiin konservatiivisen puolueen kansanedustajaksi vuoden 1931 vaaleissa West Islingtonista. Koska tämä oli konservatiiveille heikko vaalipiiri, seuraavissa vuoden 1935 vaaleissa hän vaihtoi vaalipiirikseen konservatiivisen Basingstoken.


title: Patrick Donner

text: Parlamentissa hän keskittyi Brittiläisen imperiumin ja Intian asioihin ja vaikutti merkittävästi India Defence Leagueen. Hän palveli Royal Air Forcessa toisessa maailmansodassa. Basingstokea hän edusti parlamentissa 20 vuotta, ja luopui paikastaan vuoden 1955 vaaleissa.


title: Patrick Donner

text: Donnerin muistelmat "Crusade: A Life Against the Calamitous Twentieth Century" julkaistiin 1984.


title: Ralph-Johan Back

text: Ralph-Johan Back (s. ) on suomalainen tietojenkäsittelytieteilijä. Back on ollut Åbo Akademin professori vuodesta 1983 ja Suomen Akatemian akatemiaprofessori vuosina 2002–2007. Hän on myös toiminut amsterdamilaisessa CWI:ssä sekä Åbo Akademin ja Turun yliopiston yhteisen, Turun tietotekniikan tutkimus- ja koulutuskeskukseen kuuluvan CREST-keskuksen (Center for Reliable Software Technology) johtajana.


title: Ralph-Johan Back

text:
Professori Back on ollut Academia Europæan jäsen vuodesta 1996. Hänet valittiin Suomalaisen Tiedeakatemian jäseneksi vuonna 2002.
Myös Ralph-Johanin vaimo Barbro Back on Åbo Akademin professori. Heillä on kolme lasta.


title: Ossian Donner

text: Ossian Donner () oli suomalainen tehtailija, insinööri ja diplomaatti.


title: Ossian Donner

text: Donner perusti villankehräämön Hyvinkäälle ja toimi Yhdistyneiden Villatehtaiden toimitusjohtajana vuoteen 1918 saakka. Donner rakennutti Helsingin Kruununhakaan kodin vaimolleen ja kahdelle lapselleen vuonna 1901. Nykyisin talossa toimii Svenska Klubben. Suomen sisällissodan aikana hänen skotlantilainen vaimonsa Violet McHutchen näki, kun venäläisiä upseereita teloitettiin kodin edustalla Liisanpuistikossa. Järkyttävät sotakokemukset saivat perheen muuttamaan Lontooseen, jossa Ossian Donnerista tuli syksyllä 1919 Suomen Britannian-edustaja ja myöhemmin asiainhoitaja . Ahvenanmaan kiistan aikana hän oli myös Suomen erikoislähettiläs Kansainliitossa.


title: Ossian Donner

text: Donner piti Neuvostoliittoa vastustavan puheen, minkä vuoksi hänen diplomaatin uransa päättyi. Donner vapautettiin tehtävistään Suomen lähettiläänä vuonna 1925. Sen jälkeen hän asettui pysyvästi Englantiin ja sai Britannian kansalaisuuden.


title: Ossian Donner

text: Ossian Donner kuului Donnerin sukuun. Hän oli professori Otto Donnerin poika, kokkolalaisen laivanvarustaja Anders Donnerin pojanpoika, kielitieteilijä ja oikeistoaktivisti Kai Donnerin velipuoli ja brittiparlamentaarikko Patrick Donnerin isä.


title: Ossian Donner

text: Donner on haudattu Hurstbourne Priorsin civil parishissä sijaitsevalle St Andrew’s Churchin hautausmaalle Hampshireen Englantiin. Donnerin mukaan on nimetty Hyvinkään keskustassa sijaitseva Donnerinpuisto, jossa on myös Donnerin muistoa kunnioittava 14-metrinen obeliski "Villateollisuuden muistomerkki" sekä suihkulähde.


title: Reino Hirvonen

text: Reino Antero Hirvonen (14. marraskuuta 1908 Savonlinna – 16. elokuuta 1989 Helsinki) oli suomalainen geofyysikko ja geodeetti, joka toimi Teknillisen korkeakoulun geodesian professorina vuosina 1950–1975. Hänet tunnettiin myös saavutuksistaan matemaattisen ja tähtitieteellisen geodesian alalla.


title: Reino Hirvonen

text: Reino Hirvosen vanhemmat olivat tuomiokapitulin vahtimestari Simo Hirvonen ja Venla Emilia Paavolainen ja puoliso vuodesta 1932 Anna Linnea Mansnerus.


title: Reino Hirvonen

text: Hirvonen kirjoitti ylioppilaaksi 1926, valmistui filosofian kandidaatiksi 1931 ja väitteli tohtoriksi 1934. Hän oli vuodesta 1929 Geodeettinen laitoksen assistentti, vuosina 1933–1938 valtiongeodeetti ja vuodesta 1936 Teknillisen korkeakoulun geodesian lehtori. Hirvonen aloitti työskentelyn V. A. Heiskasen ohjauksessa geoidin gravimetrisen määrittelyn parissa. Hän sai 1950 Teknillisen korkeakoulun geodesian professorin viran Heiskasen luovuttua siitä. Hirvonen seurasi myös tähtitieteen kehitystä toimien 1956–1964 Ursan varapuheenjohtajana.


title: Reino Hirvonen

text: Hirvonen hoiti 1950-luvulla ajoittain Ohion osavaltionyliopiston geodesian professorin opetustehtäviä ja oli vuonna 1968 Havaijin yliopiston tutkijaprofessorina.


title: Reino Hirvonen

text: Hirvonen sovelsi ensimmäisenä maailmassa Stokesin kaavaa gravimetriseen geoidilaskuun. Niukasta, vain noin 4 500 pisteen globaalista painovoima-aineistosta huolimatta hän kykeni osoittamaan, että geoidi voi poiketa vertausellipsoidista vain vähän, keskimäärin 50 metriä. Hirvonen osoitti myös, että päiväntasaaja oli ennemmin ellipsin kuin ympyrän muotoinen. Hän julkaisi tutkimuksensa tulokset 1934 väitöskirjassaan "The Continental Undulations of the Geoid".


title: Reino Hirvonen

text: Hirvonen oli Suomalaisen Tiedeakatemian jäsen. Hän oli Maanmittaustieteiden seuran puheenjohtaja vuosina 1951–1955 ja aikakauskirja "Maanmittauksen" päätoimittajana 1952–1976. Lisäksi hän oli Kansan Raamattuseuran säätiön hallituksen puheenjohtaja 1965–1976 ja Suomen Akateemisen Urheiluliiton esimies 1957–1961. Hän harrasti suunnistusta.


title: Hugo Gyldén

text: Johan August Hugo Gyldén (29. toukokuuta 1841 Helsinki – 9. marraskuuta 1896 Tukholma) oli suomalainen tähtitieteilijä.


title: Hugo Gyldén

text: Hän oli Nils Abraham Gyldénin, Helsingin yliopiston klassisen filologian professorin ja aatelissukuisen Beata Sofia o.s. Wrede af Elimän poika ja valmistui samasta yliopistosta matemaattisen tiedekunnan filosofian maisterin paperein vuonna 1860 pääaineinaan matematiikka ja tähtitiede. Gyldén työskenteli sen jälkeen Gothassa ja Pulkovassa 1863–1871. Ruotsin kuninkaallinen tiedeakatemia kutsui hänet vuonna 1871 astronomikseen ja johtamaan Tukholman observatoriota. Vuonna 1889 hänestä tuli Astronomische Gesellschaftin puheenjohtaja. Hän kehitti erityisesti taivaanmekaniikan häiriöteoriaa.


title: Hugo Gyldén

text: Gyldénin kraatteri Kuussa on nimetty hänen mukaansa.


title: Suolaista ja makeaa

text: Suolaista ja makeaa on Kaisa Rastimon ohjaama romanttinen komediaelokuva, joka sai ensi-iltansa 17. maaliskuuta 1995. Elokuva kertoo todellista rakkautta etsivästä Annasta (Päivi Akonpelto), joka juhannusyönä kohtaa Laurin (Petri Hanttu).


title: Suolaista ja makeaa

text: Elokuva voitti kaksi Jussi-patsasta: Päivi Akonpelto sai Jussi-patsaan parhaasta naispääosasta ja Pietari Koskinen parhaasta äänisuunnittelusta.


title: Margareta Capsia

text: Margareta Capsia (1682 Ruotsi – 20. kesäkuuta 1759 Turku) oli suomalainen taidemaalari. Häntä pidetään 1700-luvun alun etevimpänä suomalaisena kirkkotaiteilijana ja Suomen ensimmäisenä naismaalarina.


title: Margareta Capsia

text:
Capsia oli ruotsalaissyntyinen, mutta alkujaan todennäköisesti hollantilaista kauppiassukua. Hän syntyi varakkaan kauppiaan Gottfried Capsiuksen ja Anna Schultzinin kuopukseksi. Capsian puoliso oli vaasalaissyntyinen rovasti Jacob Gavelin, jonka kanssa hän avioitui 1719 Tukholmassa, missä he asuivat luultavasti isonvihan päättymiseen asti. Heillä oli kaksi lasta, Gottfried Capsia ja Anna Schultz. Perhe muutti Uudenkaupungin rauhan jälkeen 1721 Vaasaan, missä Jacob Gavelin toimi kappalaisena. Vuonna 1730 pariskunta muutti Turkuun, kun Gavelin sai viran tuomiokirkon taloudenhoitajana. Turussa he asuivat loppuelämänsä ajan. Margareta Capsia toimi Turun akatemian taiteellisena neuvonantajana ja ansaitsi yhtä paljon kuin puolisonsa, myös tämän kuoleman jälkeen. Gavelin kuoli vuonna 1750. Capsia eli vielä yhdeksän vuotta miehensä kuoleman jälkeen.
Capsia on todennäköisesti ollut ensimmäinen Suomessa työskennellyt naistaiteilija. Hänet muistetaan ehkä parhaiten alttarimaalauksistaan ja papiston muotokuvista. Nämä tehtävät työllistivät hänet niin, että hänen tulonsa olivat ajoittain yhtä suuret kuin puolisolla. Capsia ei signeerannut teoksiaan vuoden 1725 jälkeen, jolloin niiden laatu alkoi heiketä. Syynä on pidetty keski-ikäisillä tavallista lähinäön heikkenemistä.


title: Margareta Capsia

text: Capsian teoksia on Kansallismuseossa ja Turun historiallisessa museossa. Hänen tuotantoonsa kuului muotokuvien ohella uskonnollisia aiheita.


title: Margareta Capsia

text: Margareta Capsian tunnetuin ja varhaisin Vaasan aikainen maalaus, Pietarsaaren maaseurakunnan eli Pedersören kirkon alttaritaulu vuodelta 1725, on nykyisin on Kansallismuseossa. "Pyhän ehtoollisen" (1739), joka ollut Säkylän kirkon alttaritauluna, sommittelu perustuu mallikuvaan, jonka kuparikaivertaja Matthäus Merian on tehnyt vuoden 1630 saksalaiseen Raamattuun. Capsia maalasi myös Paltaniemen kuvakirkon alttarimaalauksen Oulun läänin maaherra Reinhold Wilhelm von Essenin toimeksiannosta vuonna 1727. Hänen maalauksiaan on myös Säkylässä, Mynämäellä, Kiikalassa ja Lohjalla. Liperin kirkon vanhaa alttaritaulua "Kristus asettaa ehtoollisen" pidetään Capsian maalaamana. Hän maalasi kenraalimajuri Krister Henrik d'Albedyhllin ja tämän puolison Hedvig Ulrika Mörner af Morlandan muotokuvat 1723, jotka nykyisin sijaitsevat Ruotsissa. Piispa Herman Witten muotokuva on myös vuodelta 1723.


title: Eläville ja kuolleille

text: Eläville ja kuolleille on suomalainen tositapahtumiin perustuva draamaelokuva. Se kertoo lapsensa menettäneen perheen ensimmäisestä suruvuodesta.


title: Eläville ja kuolleille

text: Elokuva perustuu Pietarsaaressa 1980-luvulla sattuneeseen tapahtumasarjaan, ja elokuvan käsikirjoitus pohjautuu perheenjäsenten haastatteluihin ja Gösta Karfin kirjoittamaan kirjaan. Hannu-Pekka Björkman palkittiin elokuvasta parhaan miespääosan Jussi-palkinnolla vuonna 2006.


title: Eläville ja kuolleille

text: Elokuva ensiesitettiin televisiossa Yle TV1:n Kotikatsomossa 26. maaliskuuta 2007.


title: Eläville ja kuolleille

text: Perheen nuorin poika, Matti kuolee kotinsa pihalla sattuneessa autopalossa. Onnettomuus koskettaa perheen äitiä, Marjaa (Katja Kukkola) raskaimmin murtaen ja masentaen tämän, kun taas perheen isä (Hannu-Pekka Björkman) yrittää pitää perheen kasassa ja pysyä kovana. Perheen vanhempi poika, Timo (Johannes Paljakka) tuntee olonsa haavoittuvaksi kokien menettäneensä pikkuveljensä lisäksi vanhempansa, vaikkei tapahtuman vakavuus aukenekaan täysin hänelle. Timo alkaa oireilla koulussa.


title: Eläville ja kuolleille

text: Lähiympäristön ymmärtämättömyys vaikeuttaa perheen tilannetta, ja raskaan menetyksen myötä esille alkavat nousta aiemmat, käsittelemättömät ja vaietut menetykset. Elokuva alkaa onnettomuuden jälkeisestä päivästä ja seuraa perheen toipumista ensimmäisen suruvuoden ajan. Koettu menetys muuttaa vähitellen perheen näennäisesti samanlaisena jatkuvan arjen.


title: Mark Veens

text: Mark Hermanus Maria Veens (s. 26. kesäkuuta 1978, Venray, Limburg) on alankomaalainen uimari, joka on osallistunut kolmiin olympialaisiin vuoden 1996 kesäolympialaisista alkaen, joissa hän oli 4 × 100 metrin vapaauintiviestissä viides.


title: Mark Veens

text: Lyhyen radan EM-kilpailuissa 1998 Sheffieldissä Veens voitti hopeaa 50 metrin vapaauinnissa, ja puoli vuotta aikaisemmin hän oli voittanut pronssia samalla matkalla lyhyen radan MM-kilpailuissa Hongkongissa.


title: Trumpettikonsertto (Haydn)

text:
Joseph Haydn sävelsi vuonna 1796 ainoan trumpettikonserttonsa, joka on nykyisin yksi Haydnin suosituimmista teoksista. Konsertto on vähän tavallista lyhyempi, mutta siinä on normaalit kolme osaa:
Konsertto joutui 1800-luvulla kadoksiin, mutta se löytyi uudelleen 1900-luvun lopussa.


title: Hallila (Seinäjoki)

text: Hallila on yksi Seinäjoen 34:stä kaupunginosasta. Omakotitalovaltainen Hallila sijaitsee kaupungin keskustan eteläpuolella. Vuoden 2016 joulukuussa Hallilan asukasluku oli 1090. Hallilan ja keskustan välissä on Upan kaupunginosa. Hallilan kaupunginosa on nimetty alueella sijainneen Hallilan talon mukaan. Nykyisin alueella on muun muassa Hallilan pallokenttä sekä Hallilan päiväkoti.


title: Christian Leitner

text: Christian Leitner (s. 17. joulukuuta 1964) on itävaltalainen alppihiihtovalmentaja.


title: Christian Leitner

text: Leitner valmensi vuosina 1997–2010 Suomen miesten alppihiihtomaajoukkuetta, vuosina 2010–2015 Japanin miesten alppihiihtomaajoukkuetta ja vuosina 2015–2017 Espanjan alppihiihtomaajoukkuetta.


title: Christian Leitner

text: Leitner kilpaili myös itse alppihiihdossa. Hän kuului Itävallan nuorten maajoukkueeseen, kunnes loukkaantui 18-vuotiaana. Sen jälkeen hän kilpaili Luxemburgin maajoukkueessa, kunnes lopetti uransa 23-vuotiaana.


title: Christian Leitner

text: Leitner on naimisissa alppihiihtäjä Michaela Gerg-Leitnerin kanssa, jota hän myös valmensi. Christian Leitnerin isä Mathias ”Hias” Leitner on pujottelun olympiahopeamitalisti Squaw Valleystä 1960.


title: Freestyle motocross

text: Freestyle motocross eli FMX on viime vuosina kehitetty muunnelma motocross-urheilulajista. FMX:ssä yritetään tehdä muokatuilla motocross-pyörillä mahdollisimman hienoja liikkeitä ja temppuja ilmalennon aikana. FMX vaati ajajalta erittäin hyvää kuntoa, koska pyörä on erittäin painava ja sen liikuttamiseen ilmassa tarvitaan lihaksia.


title: Freestyle motocross

text: FMX-pyörien jousitusta jäykennetään, sillä hypyt ovat motocross-hyppyjä huomattavasti pidempiä ja korkeampia. Etu- ja takalokasuojat yleensä lyhennetään, jotta ne eivät olisi tiellä temppuja tehdessä. Pyörien takanumerokilpiin ja ilmanpuhdistajan koteloon tehdään isot kolot, jolloin tempuissa on helppo tarttua kiinni penkkiin ilmalennon aikana. Pyörät säädetään alavääntöisiksi ja välitykset pitemmiksi, jolloin hyppyihin tarvittava vauhti on helppo saavuttaa radalla; maksimiteholla ei ole FMX:ssä merkitystä. Pyöristä tehdään myös paljon kevyempiä.


title: Saarenmaan valssi

text: Saarenmaan valssi () on virolaisen Raimond Valgren sävellys, jonka alkuperäiset vironkieliset sanat ovat katkelma Debora Vaarandin runosta "Talgud Lööne soos" ('Talkoot Löönen suolla'). Tekstin pohjana ovat todelliset talkootanssiaiset, jotka pidettiin Valjalassa sunnuntaina 9.6.1946.


title: Saarenmaan valssi

text: Laulun on suomentanut Ilkka Kortesniemi ja tehnyt Suomessa tunnetuksi virolainen ooppera- ja viihdelaulaja Georg Ots. Laulu kertoo neuvostosotilaasta, joka ihastuu Saarenmaalla ”pellavapäiseen” virolaisneitoon ja tanssii tämän kanssa mutta ei saa tätä ”omakseen”.


title: Saarenmaan valssi

text: ”Saarenmaan valssi” tuli Suomessa tunnetuksi Georg Otsin ensimmäiseltä suomeksi tekemältä levytykseltä, vuonna 1957 julkaistulta singleltä, jonka B-puolella on niin ikään suosituksi tullut ”Kalastajan laulu”. Levytyksellä Otsia säestää Viron radion viihdeorkesteri Rostislav Merkulovin johtamana.


title: Michael Bont

text: Michael Bont (s. 31. joulukuuta 1973 Sveitsi) on sveitsiläinen alppihiihtovalmentaja. Hän toimi Suomen naisten alppihiihtomaajoukkueen päävalmentajana vuosina 2003–2007. Vuoden 2007 MM-kisojen yhteydessä ilmoitettiin, että Bont lopettaa tehtävässä kauden 2006–2007 jälkeen eikä sopimuksessa ollutta optiovuotta käytetä. Hän jatkoi silti Tanja Poutiaisen valmentajana. Bontin tilalle Suomen naisten alppihiihtomaajoukkueen päävalmentajaksi tuli slovenialainen Janez Slivnik.


title: Michael Bont

text: Ennen Suomen naisten päävalmentajan pestiä Bont toimi Sveitsin miesten alppihiihtomaajoukkueen pujotteluvalmentajana vuosina 2002–2003. Lisäksi hän on valmentanut Sveitsin nuoria 1993–1997 ja "USA Montana Staat Skiteamissa" 1997–1998.


title: Aurinkoventtiili

text: Aurinkoventtiili on Nobel-palkitun ruotsalaisen insinöörin Gustaf Dalénin suurimpana pidetty keksintö, joka sytyttää ja sammuttaa majakat automaattisesti. Ensimmäinen sellainen otettiin käyttöön vuonna 1907.


title: Aurinkoventtiili

text: Aurinkoventtiili on noin 30 senttiä korkea katkaistun kartion muotoinen metallikehyksinen lyhtymäinen lasirakenne; sen sisällä on neljä messinkitankoa, joista yksi keskipisteeseen sijoitettu on musta ja muut kolme peilimäisiksi kiillotettuja. Mustan tangon juuressa on magneettiventtiili.


title: Aurinkoventtiili

text: Laite toimii seuraavasti: kun auringon paiste osuu lyhtyyn, kirkkaat tangot heijastavat valon mustaan tankoon, joka lämpenee ja samalla laajenee joitakin millimetrin osia. Tämä vaikuttaa tangon päässä olevaan magneettiventtiiliin, joka sulkee loiston kaasujohdon tai nykyisin sähkökytkimen.


title: Aurinkoventtiili

text: Kun aurinko laskee, tanko jäähtyy ja supistuu, jolloin magneettiventtiili kytkee valon jälleen päälle.


title: Aurinkoventtiili

text: Alun perin käytettyyn asetyleenivaloon liittyi jatkuvasti palava sytytysliekki; sittemmin sähköistyksen jälkeen menettely yksinkertaistui.


title: Aurinkoventtiili

text: Laite on ohjannut jo sata vuotta majakoiden valoa tasaisen luotettavasti; ainoa parannus siihen tehtiin pari vuotta käyttöön oton jälkeen: huippuun lisättiin äärimmäisen terävä piikki, joka esti merilintuja istumasta venttiilin päällä, jolloin ne liian helposti tahrivat lasit ulosteillaan ja tekivät venttiilin virattomaksi.


title: Chip Reese

text: David Edward ”Chip” Reese (28. maaliskuuta 1951 – 4. joulukuuta 2007) oli yhdysvaltalainen uhkapeluri ja pokeriammattilainen. Pokerin lisäksi hän pelasi myös muita korttipelejä.


title: Chip Reese

text: Reese varttui Daytonissa, Ohiossa, jossa hän oppi korttipelejä äidiltään jo lapsena. Kuusivuotiaana hän voitti saman kadun viidesluokkalaisia pokerissa. Reese jatkoi pokeriharrastustaan high schoolissa, mutta pelasi myös amerikkalaista jalkapalloa. Hän voitti joukkueensa mukana Ohion mestaruuden ja pääsi mukaan kansallisiin finaaleihin. Reesen vanhemmat uskoivat poikansa menevän opiskelemaan Harvardiin (johon hänet oli valittu), mutta Reese valitsi Dartmouth Collegen sen sijaan.


title: Chip Reese

text: Valmistumisensa jälkeen Reesellä oli tarkoitus jatkaa opiskelujaan Stanfordissa, mutta muuttikin sen sijaan Las Vegasiin, jossa alkoi pelata seitsemän kortin avopokeria. Hän oli työskennellyt ystävänsä isän yrityksessä, mutta voitettuaan turnauksessa Sahara Casinolla 40 000 dollaria hän aloitti pokeriammattilaisuuden. Kun opiskelu Stanfordissa olisi alkanut, Reesen pelikassa oli yli 100 000 dollaria ja hän ei ikinä aloittanut suunniteltuja lakiopintojaan.


title: Chip Reese

text: Reese kirjoitti seitsemän kortin avopokeriosuuden Doyle Brunsonin klassiseen vuonna 1978 ilmestyneeseen "Super/System"-pokerioppaaseen. Kirjassa Brunson kuvaa Reeseä "toiseksi kahdesta hienoimmista pokerinpelaajasta maailmassa" ja parhaaksi seitsemän kortin avopokerin pelaajaksi, jonka kanssa on koskaan pelannut.


title: Chip Reese

text: Reese voitti seitsemän kortin avopokerissa kaksi World Series of Poker (WSOP) -ranneketta (1978 ja 1982), mutta turnauspelaamisen sijaan Reese tunnetaan erityisesti erinomaisena korkeiden panosten käteispelaajana. Reeseä pidettiin yleisesti maailman parhaana yleispelaajana. Pokerin lisäksi hän pelasi erinomaisesti myös ginirommia ja backgammonia.


title: Chip Reese

text: Vuonna 1991 Reese valittiin kautta aikojen nuorimpana pelaajana Poker Hall of Fameen. Kolmannen WSOP-rannekkeensa Reese sai voittaessaan vuoden 2006 World Series of Pokerin 50 000 dollarin sisäänoston H.O.R.S.E.-turnauksen. Ykköspalkinto oli 1,716 miljoonaa dollaria. Tässä turnauksessa oli WSOP-historian korkein sisäänosto ("buy-in") sekä pisin lopun kaksinpeli Reesen ja Andy Blochin pelattua 7 tuntia ja 286 jakoa. Lopulta Reesen A Q löi Blochin 9 8 -käden yhteisten korttien oltua J 7 7 4 4. WSOP:n pääturnauksessa Reese on parhaimmillaan ollut 23. (vuonna 1989). World Poker Tourilla Reese oli finaalipöydässä The Fifth Annual Jack Binion World Poker Openissa vuonna 2004 sijoittuen neljänneksi ja ansaiten 207 304 dollaria.


title: Chip Reese

text: Elokuussa 2007 Reesen pokeriuran turnausansiot ylittivät 3,4 miljoonaa dollaria.


title: Chip Reese

text: Reese kuoli 56-vuotiaana keuhkokuumeeseen.


title: Klagenfurtin lentoasema

text: Klagenfurtin lentoasema palvelee Klagenfurtin kaupunkia Itävallassa. Lentoasema sijaitsee noin kolme kilometriä kaupungin keskustasta.


title: Klagenfurtin lentoasema

text: Tärkeimpiä Klagenfurtiin liikennöiviä yhtiöitä ovat Austrian Arrows ja Ryanair.


title: This Is Only The Beginning

text: This Is Only the Beginning on kaksi demonauhaa jotka HIM julkaisi vuonna 1995. Nauhat on julkaistu vain Suomessa. Demolla Ville Valo laulaa sekä soittaa bassoa ja rumpuja. Mikko Lindström sen sijaan keskittyy kitaraan.


title: Pallosalama (elokuva)

text: Pallosalama () on Terence Youngin ohjaama "James Bond" -elokuva vuodelta 1965. Bond-sarjan neljäs elokuva perustuu Ian Flemingin kirjoittamaan romaaniin vuodelta 1961. Elokuvan tuottivat Albert R. Broccoli ja Harry Saltzman. James Bondia näyttelee neljännen kerran Sean Connery. Elokuvan tunnuslaulun esitti Tom Jones. Elokuva oli ensimmäisen laajakuvana kuvattu James Bond -elokuva.


title: Pallosalama (elokuva)

text: Pallosalaman tapahtumat sijoittuvat Lontooseen ja Bahaman Nassauhun. Elokuvassa oli aikaansa nähden hyvin paljon vedenalaisia kohtauksia.


title: Pallosalama (elokuva)

text:
Spectren suuruudenhullu johtaja Ernst Stavro Blofeld on kehitellyt katalan suunnitelman, jonka avulla gangsteripomo Emilio Largo (Adolfo Celi) on saanut haltuunsa Kuninkaallisten ilmavoimien Avro Vulcan -pommikoneen. Koneen lastina on kaksi ydinpommia. Ellei Yhdistynyt kuningaskunta maksa hänelle sataa miljoonaa puntaa, hän räjäyttää pommeilla kaksi suurkaupunkia. Salainen agentti James Bond (Sean Connery) saa tehtäväkseen jäljittää hyvin lyhyessä ajassa Emilio Largon, eli Numero 2:n, Bahamalta ja estää hänen aikeensa.
Elokuva voitti vuoden 1965 Oscar-gaalassa parhaiden erikoistehosteiden palkinnon.


title: Kaarilamppu

text: Kaarilamppu eli kaarivalo on vanhin olemassa oleva sähkölampputyyppi. Kaarilamppu on nykyään erittäin harvinainen lamppu ja sitä käytetään vain erityisissä käyttökohteissa.


title: Kaarilamppu

text: Kaarilampun keksi englantilainen tiedemies Sir Humphry Davy varhain 1800-luvulla. Tarkat vuosiluvut 1802, 1805, 1807 ja 1809 ovat oletuksia; hänen jälkeensä jättämät muistiinpanot ovat aikamääritysten suhteen epämääräisiä. Hän havaitsi että jos kahteen hiilipuikkoon johdettiin voimakas sähkövirta, niiden välille syttyvä valokaari muodosti poikkeuksellisen voimakasta ja puhtaanvalkoista valoa. Kaarilampun toiminta perustuu siis nimensä mukaisesti valokaareen.


title: Kaarilamppu

text: Vuonna 1846 Fredrick Hale Holmes patentoi valokaarilampun. Laitettaan hän oli kehitellyt työskennellessään Brysselissä. Englannissa hän esitteli laitteensa Michael Faradaylle, joka oivalsi valaisimen käyttökelpoisuuden majakoissa. Ensimmäinen valo asennettiin South Forelandin majakkaan 1858.


title: Kaarilamppu

text: Suomessa kaarilamppua kokeiltiin ensimmäisen kerran 10. joulukuuta 1877 valtionrautateiden konepajalla Helsingissä. Seuraavana vuonna 1878 Carl Kämpin Kaivopuistossa sijainneen ravintolan puutarhaa valaistiin kahden kuukauden ajan kaarilampuilla.


title: Kaarilamppu

text: Alun perin kaarilamput toimivat juuri hiilielektrodeilla, jotka kuitenkin paloivat nopeasti loppuun. Tätä varten kaarilamppuihin kehitettiin mekanismi, jolla elektrodien etäisyyttä toisistaan voitiin säätää, ja aina hiilten palaessa niitä voitiin säätönupeista siirtää lähemmäs toisiaan.


title: Kaarilamppu

text: Käytettävyyden kannalta olennainen parannus oli hiilielektrodien sulkeminen jalokaasutäytteisiin lasiputkiin, jotka lisäsivät lampun käyttöikää jopa sataan käyttötuntiin. Lasiputkessa olevat kaarilamput olivat myös helpompia käsitellä ja niiden täyttäminen jalokaasulla esti hiilten reagoimisen hapen kanssa ja varsinaisen palamisen.


title: Kaarilamppu

text: Lasiputket myös absorboivat valokaarten muodostaman, silmille vaarallisen ultraviolettisäteilyn osittain tai kokonaan pois.


title: Kaarilamppu

text: Nykyaikaisissa kaarilampuissa elektrodit ovat volframia, joka kestää sulamatta ja muotoaan muuttamatta valokaaren muodostaman useiden tuhansien asteiden lämpötilan.


title: Kaarilamppu

text: Kaarilampun syttyminen edellyttää elektrodien välisen kaasun ionisoitumisen, jotta se voi johtaa sähköä ja näin muodostaa valokaaren.


title: Kaarilamppu

text: Ionisoituminen ja sytyttäminen saadaan aikaan kuristimella, joka on kytkettynä sarjaan elektrodeille menevän virtapiirin kanssa. Kuristimelle johdetaan aluksi matalampi jännite, joka katkaistaan, ja näin kuristimen rautasydämeen muodostuneen magneettikentän romahtaminen indusoi kuristimen käämiin suurjännitepiikin, joka muodostaa kipinän elektrodien välille.


title: Kaarilamppu

text: Näin muodostunut kipinä ionisoi elektrodien välissä olevan kaasun jolloin valokaari voi syttyä ja elektrodeille johdetaan suurempi, useiden kilovolttien suuruinen jännite, joka ylläpitää muodostunutta valokaarta.


title: Kaarilamppu

text: Varhaiset kaarilamput mahdollistivat muun muassa ensimmäisten kunnollisten valonheitinten rakentamisen ja niitä alettiin käyttää muun muassa merenkulussa merkkivaloina. Samoin joissakin majakoissa kokeiltiin kaarilampun käyttöä valonlähteenä, nämä kokeilut yleensä päättyivät lyhyeen: sähkön tuotanto vaati oman sähkövoimalan, koska yleistä sähköverkkoa ei vielä ollut ja höyrykäyttöisen sähkövoimalan käyttö ja rakentaminen olisi tullut kohtuuttoman kalliiksi. Höyrylaivoissa kaarilamppujen käyttö ei puolestaan ollut ongelmallinen, koska aluksiin voitiin helposti asentaa ylimääräinen valonheittimille sähköä tuottava, generaattoria käyttävä voimakone.


title: Kaarilamppu

text: Kaarilamppujen kehittyessä ne suorastaan mullistivat niin jäämerenkulun kuin luotsienkin työskentelyn: 1900-luvun alussa niitä alettiin asentaa ensin majakkalaivoihin ja sittemmin myös tarkastusaluksiin.


title: Kaarilamppu

text: 1880-luvun jälkipuolella kaarivalolla toimivat valonheittimet alkoivat yleistyä muissakin käyttökohteissa. Nykyisin hiilielektrodiset kaarilamput ovat poistuneet käytöstä, mutta kohteissa joissa tarvitaan erittäin kirkasta ja valkoista valoa, kuten esimerkiksi elokuvaprojektorit, käytetään edelleen volframielektrodisia, jalokaasutäytteisiä kaarilamppuja.


title: Kaarilamppu

text: Kaarilampun ovat kuitenkin esimerkiksi katuvalaisimissa korvanneet nykyaikaiset voimakasvaloiset kaasupurkauslamput, jotka ovat toimintaperiaatteensa puolesta eräällä tavalla varsinaisen kaarilampun jälkeläisiä.


title: Elät vain kahdesti

text: Elät vain kahdesti ("You Only Live Twice") on Lewis Gilbertin ohjaama "James Bond" -elokuva vuodelta 1967. Elokuvan käsikirjoittamiseen osallistui etupäässä lastenkirjailijana tutuksi tullut Roald Dahl. Useiden aikaisempien Bond-elokuvien tapaan elokuvamusiikin sävelsi John Barry ja tunnuskappaleen lauloi amerikkalainen poplaulaja Nancy Sinatra. James Bondia elokuvassa esittää viidennen kerran Sean Connery.


title: Elät vain kahdesti

text: Yhdysvallat syyttää Neuvostoliittoa avaruusaluksensa kaappauksesta ja tulkitsee avaruusohjelmaansa puuttumisen sotatoimeksi. Sovittelijoina huippukokouksessa toimivat britit lupaavat selvittää kaappauksen taustat. Operaatioon määrätään MI6:n agentti James Bond (Sean Connery).


title: Elät vain kahdesti

text: Bond lavastaa Hongkongissa kuolemansa, jotta hänen uskottaisiin kuolleen. M (Bernard Lee) kertoo Bondille kaappausaluksesta tehdyistä havainnoista Japanin alueella. Bond tapaa Tokiossa MI6:n yhteyshenkilön Hendersonin (Charles Gray), joka kuitenkin murhataan ennen kuin hän ehtii kertoa Bondille juuri mitään. Tapettuaan murhaajan Bond naamioituu häneksi ja pääsee Osato Chemicals -yhtiön pääkonttoriin, jossa hän murtautuu kassakaappiin ja vie sieltä papereita. Paetessaan hän joutuu Japanin salaisen palvelun johtajan Tiger Tanakan (Tetsuro Tamba) luo, jonka kanssa hän liittoutuu avaruusaluksen kaappaukseen syyllisen löytämiseksi.


title: Elät vain kahdesti

text: Bond tapaa Osato Chemicalsin johtajan herra Osaton (Teru Shimada), ja sen jälkeen hänet yritetään jälleen tappaa, mutta Aki-nimisen tytön (Akiko Wakabayashi) avulla Bond selviää. Tanaka kertoo, että Osato Chemicalsilta ryöstetyissä valokuvissa esiintyvä Ning Po -rahtialus on Koben satamassa, jossa Bond ja Aki joutuvat Osaton kätyreiden jahtaamaksi. Aki pakenee, mutta vangittu Bond viedään Spectren agentti Helga Brandtin (Karin Dor) luo. Bond taivuttelee Brandtia puolelleen, mutta tämä yrittää tappaa Bondin.


title: Elät vain kahdesti

text: Tanaka kertoo Bondille Ning Pon tyhjentäneen lastinsa Matsu-saarelle. Bond menee saarelle Q:n autogiro Pikku-Nelliellä, mutta siellä on vain tulivuoria. Bond saa kimppuunsa helikoptereita, mutta hän tuhoaa ne Pikku-Nellien asearsenaalilla ja palaa takaisin.


title: Elät vain kahdesti

text: Neuvostoliitto syyttää aluksensa kaappauksesta Yhdysvaltoja. Yöllä salamurhaaja tiputtaa lankaa pitkin myrkkyä kohti Bondin suuta tarkoituksenaan tappaa hänet, mutta myrkky tippuukin Akin suuhun, ja hän kuolee. Myös toinen surmayritys epäonnistuu. Saadakseen peitetarinan Bond solmii valeavioliiton Kissy Suzukin (Mie Hama) kanssa.


title: Elät vain kahdesti

text: Matsu-saarella Bond ja Kissy huomaavat helikopterin laskeutuvan Shinmoedake-tulivuoreen, ja päästyään kraatteriin Bond huomaa sillä olevan metallipäällys. Kissy lähtee hakemaan Tanakaa joukkoineen samalla, kun Bond laskeutuu huomaamattomasti tulivuoreen, josta paljastuu raketinlaukaisukeskus. Bond vapauttaa kaapatut astronautit ja yrittää päästä kaappausrakettiin, mutta Spectren miehet huomaavat hänet tunkeilijaksi. Bond viedään Ernst Stavro Blofeldin (Donald Pleasence) luo, joka yrittää saada aikaan kolmannen maailmansodan. Kun Tanaka joukkoineen saapuu tulivuorelle, keskuksessa syntyy konflikti. Pakeneva Blofeld ampuu Osaton rangaistuksena epäonnistumisesta ja aikoo ampua Bondinkin, jonka Tanaka kuitenkin pelastaa. Bond tuhoaa aluksen, jolloin Blofeld aktivoi keskuksen itsetuhomekanismin todistusaineiston hävittämiseksi. Ihmiset pakenevat saarelta kumilautoilla, jollaisella myös Bond ja Kissy ajelehtivat avomerelle. Kaksikko päästää tunteet kuohumaan, kunnes brittiläinen sukellusvene M1 ottaa lautan kyytiinsä.


title: Elät vain kahdesti

text: Elokuva kuvattiin pääasiassa Japanissa. Kuuluisa Himejin linna toimi elokuvassa ninjojen koulutusleirinä. Bondin naispuolisen japanilaisen apulaisen auto oli avomallinen Toyota 2000GT. Elokuvassa Bond lentää Little Nellie -nimisellä autogirolla.


title: Elät vain kahdesti

text: Tapahtumapaikat:


title: Elät vain kahdesti

text: Erään kriitikon mukaan Sean Connery vaikuttaa roolissaan jo varsin väsähtäneeltä. Nancy Sinatran esittämä tunnuskappale kuuluu hänen mukaansa sarjan parhaimpiin.


title: Albert Emon

text: Albert Emon (s. 24. kesäkuuta 1953) on ranskalainen jalkapallovalmentaja ja entinen hyökkääjä. Tammikuusta 2014 lähtien hän on toiminut Olympique de Marseillen apuvalmentajana.


title: Albert Emon

text: Emon pelasi urallaan menestyksekkäästi Olympique de Marseillessa voittaen liigamestaruuden ja kaksi Coupe de Francen mestaruutta. Hän lopetti uransa AS Cannes'ssa 1988. Ranskan maajoukkueessa Emon esiintyi kahdeksassa maaottelussa vuosien 1975–1980 aikana.


title: Albert Emon

text: Saavutukset pelaajanaEmon aloitti valmennusuransa valmentaen Sporting Toulon Varissa, OGC Nicessä ja AS Cannes'ssa. Olympique de Marseillen valmennusorganisaatioon Emon liittyi vuonna 2000. Hän on valmentanut Marseillen reservijoukkuetta, toiminut apulaisvalmentajana sekä lyhyitä aikoja päävalmentajana. Kauden 2005–2006 päätteeksi Emon nousi Marseillen päävalmentajaksi Jean Fernandezin jätettyä tehtävät.


title: Albert Emon

text: Emonin johdolla Marseille sijoittui kaudella 2006–2007 liigassa toiseksi ja selvisi Mestarien liigaan. Kausi 2007–2008 alkoi kuitenkin heikosti ja Emon sai potkut 9 kierroksen jälkeen. Tuolloin Marseille oli liigassa 7 pisteellä vasta sijalla 16.


title: Albert Emon

text: Kesällä 2009 Emonista tuli AS Cannes'n uusi päävalmentaja. Debyyttikausi toi seuralle Nationalissa vasta yhdeksännen sijan, mutta Emon sai jatkaa tehtävissään. Kun tulosta ei kaudella 2010/11 tullut edelleenkään toivotulla tavalla, sai hän tammikuussa 2011 potkut.


title: Albert Emon

text: Joulukuun lopussa 2012 Emon teki valmennussopimuksen Ligue 1:ssä pelaavan AC Ajaccion kanssa. Hän aloittaa seuran päävalmentajana tammikuun alussa 2013. Emonin johdolla Ajaccio säilytti paikkansa liigassa. Kauden jälkeen hän ilmoitti jättävänsä tehtävät päävalmentajana.


title: Albert Emon

text: Tammikuun alussa 2014 Emon palasi Olympique Marseilleen edustusjoukkueen apuvalmentajaksi. Hän jätti tehtävänsä päävalmentaja José Anigon tavoin kauden jälkeen.


title: Timantit ovat ikuisia

text: Timantit ovat ikuisia () on Guy Hamiltonin ohjaama James Bond -elokuva vuodelta 1971. Elokuvassa Bondia näyttelee virallisessa Bond-elokuvassa viimeistä kertaa Sean Connery. Rooliin oli jo valittu yhdysvaltalainen näyttelijä John Gavin, kun Connery antoikin suuren palkkion houkuttelemana periksi siihen asti kieltäydyttyään. Elokuva perustuu Ian Flemingin romaaniin "Timantit ovat ikuisia" (1956, suom. 1966).


title: Timantit ovat ikuisia

text: Bond-elokuville ominainen camp-huumori sai alkunsa tästä elokuvasta, vaikka ensimmäiseksi lajin edustajaksi mainitaan usein "Elä ja anna toisten kuolla".


title: Timantit ovat ikuisia

text: Erään kriitikon mukaan elokuva ei ole ehyt kokonaisuus vaan kokoelma eksoottisia aineksia. Mieleenjäävimpiä ovat tappajaparit, akrobaattinaiset Bambi ja Thumper sekä koominen homopari Mr. Kidd ja Mr. Wint.Elokuva kuvattiin 5. huhtikuuta – 13. elokuuta 1971 välisenä aikana. Studiokuvaukset tehtiin Pinewoodin studiolla Lontoossa ja Universalin studioilla Los Angelesissa. Ulkokuvauksia tehtiin Yhdysvalloissa Las Vegasissa, Los Angelesissa, Palm Springsissa ja Oceansidessa sekä Britanniassa Doverissa ja Southamptonissa. Ulkokuvauksia tehtiin myös Saksassa, Hollannissa ja Ranskassa.


title: Taleggio

text: Taleggio on laakso Pohjois-Italian Alpeilla (). Se sijaitsee Bergamon ja Leccon maakuntien rajalla Lombardian alueella. Hallinnollisesti laakso jakautuu kolmen kunnan alueelle: Taleggio, Vedeseta, Morterone. Taleggion latinankielinen nimi on "Tilietulum".


title: Taleggio

text: Laakson halki virtaa Ennajoki, joka on uurtanut näyttävän 3 kilometriä pitkän kanjonin nimeltään "Orrido della Val Taleggio".


title: Taleggio

text: Taleggio tunnetaan samannimisestä juustostaan.


title: Topi Mikkola

text: Topi Mikkola (s. 1949 Sodankylä) on Kuhmon kulttuurisíhteeri, näyttelijä ja ohjaaja.


title: IPTV

text: DVB-IPTV on internet-protokollan käyttöön perustuva teknologia niin televisio-ohjelman jakelussa kuin paluukanavassakin. Tämä tekniikka antaa mahdollisuuden mm. videoneuvotteluihin ja vuorovaikutteisten tv-ohjelmien jakeluun. Siirtonopeuksien kasvaessa IPTV-verkosta on tulossa myös teräväpiirtotelevision jakelukanava.


title: IPTV

text: Tekniikka hyödyntää IP-sovitinta, joka vastaanottaa IP-verkkoon pakatun lähetteen ja siirtää sen TV:lle. IPTV on aina kaksisuuntainen, mikä mahdollistaa myös sovittimeen integroidun Internet-selaimen käytön TV-ruudulta. Myös kaapeli-tv-linjalla on mahdollista käyttää IPTV:tä koska siinä on saatavilla valmiiksi riittävän nopea kaista vastaanottajalle ja sen paluukanava voidaan toteuttaa normaalin ADSL-liittymän kautta. Yhden ohjelman välittäminen vaatii siirtonopeudeksi 2–5 Mbit/s eli käytännössä vähintään 8 megabitin laajakaistaliittymän. Myös kaapeli-tv:ssä on mahdollista käyttää IPTV:tä, jos siinä on saatavilla riittävän nopea kaista. Teräväpiirto-tv vaatii yleensä 10–20 megabittiä.


title: IPTV

text: Liiketoimintamalliltaan IPTV rinnastetaan kaapelijakeluun eli sillä on must carry -velvoite. Laajakaistainen paluukanava mahdollistaa tilaajakohtaiset palvelut, kuten esimerkiksi tilausvideopalvelun (Video on Demand). Maksutelevisiokanavien tarjonnassa IPTV tuo merkittävästi lisää kanavia maanpäällisen jakelun kotitalouksille. Satelliitti- ja kaapelijakelun talouksille tarjonta on suurin piirtein samalla tasolla. IPTV mahdollistaa välittömän interaktiivisuuden laajakaistayhteyden kautta, ja Internetin perusselaaminen televisiolla on mahdollista. Käyttökustannuksiltaan IPTV on periaatteessa kallein, koska se edellyttää kuluttajan maksamaan kuukausittain nopeasta laajakaistaliittymästä, mutta IPTV:n kohdalla on erityisesti huomioitava Triple Play-paketoinnin mahdollistamat säästöt kuluttajalle laajakaista-, televisio- ja puhepalveluiden kustannuksissa. Pääkaupunkiseudulla toimii kouluille ja oppilaitoksille suunnattu Educast IPTV- palvelu , jonka avulla voi tallentaa tv:n opetusohjelmia, tehdä paikallisverkkoon videokirjastoja ja jakaa opetusohjelmia .


title: IPTV

text: IPTV-järjestelmä on herkkä erilaisille häiriöille siirtotiellä, sillä jo pienikin häiriö tai katkos näkyy selvänä puutteena kuvassa. Aikoinaan palvelunestohyökkäykset olivat tavallisia ja hankaloittivat suuresti kohteen verkon käyttöä. Samantyyppiset hyökkäykset tai jo pelkästään ylisuurella ICMP-pyynnöllä voidaan saada aikaan suurtakin verkkokuormaa joka saattaisi vaikuttaa lähetteen tasoon pakettien häviämisen tai korruptoitumisen muodossa.


title: IPTV

text: Internetin kautta välitettävä IPTV tuo sen, minkä digi-tv lupasi, mutta jätti toteuttamatta: aidon kaksisuuntaisen yhteyden ja palvelut ja mahdollisuuden teräväpiirtokuvaan. On mahdollista, että kaupalliset verkkoyhteyksien palveluntarjoajat alkavat hyödyntää nopeaa tiedonsiirtotekniikkaa tulevaisuuden teräväpiirtotelevision ohjelmien välittämisessä digiboksille tai tietokoneelle. Näin voidaan luoda HDTV:n videoiden tilauspalvelu, joissa katsottava kuvamateriaali on sijoitettuna palvelun tarjoajan palvelimelle, katsottavaksi mihin aikaan tahansa. IPTV:n yleistymistä kuitenkin hidastaa laajakaistaverkon riittämätön kapasiteetti sekä kattavuus haja-asutusalueilla. Kaupalliset toimijat uskovat, että teräväpiirtoisten tilausvideoiden kysyntä tulee lisäämään IPTV:n käyttöä jakelualustana .


title: IPTV

text: Yleisradion digi-tv -visioissa tietokone ja tv yhdistyisivät kodin kattavaksi mediakeskukseksi. Yleistymässä olevat kodin nopeat kaapeliyhteydet voisivat tarjota uuden siirtotien TV-lähetyksille. On myös mahdollista, että HDTV-lähetykset siirtyvät tulevaisuudessa tietoverkkoihin, eli nk. IPTV:n muotoon. Elisa-yhtiöön kuuluva Saunalahti lähetti Saunavisio-palvelunsa kautta Pekingin olympialaisten lähetyksiä teräväpiirtona 8.8.2008 alkaen IPTV-verkossaan konsernin laajakaista-asiakkaille. Internetistä ennustetaan tulevaisuuden interaktiivisen HDTV:n siirtotietä. Myös kaapeli-tv:ssä on mahdollista käyttää IPTV:tä, jos siinä on saatavilla riittävän nopea kaista. Teräväpiirto-tv vaatii yleensä 10–20 megabittiä. On mahdollista, että kaupalliset verkkoyhteyksien palveluntarjoajat alkavat hyödyntää nopeaa tiedonsiirtotekniikkaa tulevaisuuden teräväpiirtotelevision ohjelmien välittämisessä digiboksille tai tietokoneelle. Näin voidaan luoda HDTV:n videoiden tilauspalvelu, joissa katsottava kuvamateriaali on sijoitettuna palvelun tarjoajan palvelimelle katsottavaksi mihin aikaan tahansa. IPTV:n yleistymistä kuitenkin hidastaa laajakaistaverkon riittämätön kapasiteetti sekä kattavuus haja-asutusalueilla. Kaupalliset toimijat uskovat, että teräväpiirtoisten tilausvideoiden kysyntä tulee lisäämään IPTV:n käyttöä jakelualustana .


title: IPTV

text: IPTV -tilaajien määrä on kaksinkertaistunut vuoden 2007 aikana. Vuoden 2008 ensimmäisellä neljänneksellä maailmassa oli 15,4 miljoonaa käyttäjää, joista 8,4 miljoonaa Euroopassa. Vaikka IPTV on vielä kehittymässä, järjestelmät ovat toistaiseksi kestäneet nykyisen kasvun. Euroopassa IPTV-sisältötarjonnan pitää kilpailla kaapelikanavien kanssa. Yhdysvalloissa valokuituverkon peittävyys on rajallinen. Etelä-Koreassa ja Japanissa IPTV:n leviämisen ongelmana on kilpailulainsäädäntö .


title: Jean-Marc Furlan

text: Jean-Marc Furlan (s. 20. marraskuuta 1957) on ranskalainen jalkapallovalmentaja ja entinen pelaaja. Kesästä 2016 lähtien hän on toiminut Stade Brestois'n päävalmentajana.


title: Jean-Marc Furlan

text: Furlan pelasi kahdenkymmenen vuoden aikana yhdeksässä ranskalaisseurassa. Menestys jäi vaatimattomaksi, palkintokaappia koristaa ainoastaan nuorten Coupe Gambardellan voittopokaali vuodelta 1976.


title: Jean-Marc Furlan

text: Furlan aloitti uransa FC Libourne-Saint-Seurinin nuorisojoukkueen valmentajana 1993. Hän toimi päävalmentajana 1997–1998 ja seuran fuusioiduttua Saint-Seurin-sur-l'Islen kanssa 1998 Furlan jatkoi samassa tehtävässä. Vuodesta 2004 lähtien Furlan on valmentanut ESTAC Troyes'ta. Kauden 2006–07 päätteeksi Furlan jätti Troyes'n sen pudottua Ligue 2:een.


title: Jean-Marc Furlan

text: Kesäkuussa 2007 Furlan teki sopimuksen Ligue 1:een nousseen RC Strasbourgin kanssa. Hyvin alkanut kausi 2007–08 päättyi kuitenkin kevätkauden hyytymisen seurauksena toiseksi viimeiseen sijaan ja Strasbourg putosi kauden jälkeen takaisin Ligue 2:een. Hän sai kuitenkin jatkaa tehtävissään tavoitteena Strasbourgin pikainen palauttaminen pääsarjatasolle. Furlan kuitenkin epäonnistui tässä Strasbourgin jäätyä neljänneksi Ligue 2:ssa kaudella 2008/09. Kauden jälkeen Furlan sai potkut tehtävistään.


title: Jean-Marc Furlan

text: Joulukuun alussa 2009 Furlan siirtyi Ligue 2:ssa pelaavan FC Nantes'n päävalmentajaksi. Furlan ei onnistunut kääntämään Nantes'n kehnoa tulosputkea, vaan seura vajosi entistä kauemmas kärjestä. Hän saikin lopulta potkut helmikuussa 2010.


title: Jean-Marc Furlan

text: Kesäkuussa 2010 Furlan palasi valmennustehtäviin Ligue 2:ssa pelaavan ESTAC Troyes'n päävalmentajaksi. Furlan'n debyyttikausi Troyes'ssa oli surkea ja seura jäi Ligue 2:ssa vasta sijalle 16. Kaudella 2011/12 peli kulki aikaisempaa paremmin ja Furlan piiskasi Troyes'n sarjassa kolmanneksi, mikä varmisti nousun pääsarjaan viiden kauden tauon jälkeen. Troyes ei menestynyt pääsarjassa riittävän hyvin ja putosi kauden jälkeen takaisin Ligue 2:een. Furlan jatkoi putoamisesta huolimatta seuran päävalmentajana.


title: Jean-Marc Furlan

text: Kausi 2013/14 oli liigasta pudonneelle Troyes'lle vaikea. Pikainen paluu liigaan jäi Furlanin suojateilta haaveeksi ja joukkue taisteli itsensä vasta sijalle 10. Luottamus valmentajaan säilyi ja se palkittiin keväällä 2015. Troyes varmisti nousunsa takaisin pääsarjatasolle neljä kierrosta ennen kauden loppua. Kausi 2015/16 sujui Troyes'lta mollivoittoisesti. Seura ei onnistunut voittamaan ainoatakaan kauden 16 ensimmäisestä ottelusta ja juuttui tukevasti liigan viimeiseksi. Lopulta seuran päävalmentajana viisi ja puoli vuotta kaikkiaan 344 ottelussa toiminut Furlan sai potkut joulukuun alussa 2015.


title: Jean-Marc Furlan

text: Toukokuun lopussa 2016 Furlan allekirjoitti kolmevuotisen sopimuksen Ligue 2:ssa pelanneen Stade Brestois'n kanssa.


title: Bernard Casoni

text: Bernard Casoni (s. 4. syyskuuta 1961 Cannes) on ranskalainen jalkapallovalmentaja ja entinen puolustaja.


title: Bernard Casoni

text: Casoni aloitti pelaajauransa kotikaupunkinsa ykkösseurassa AS Cannes'ssa 1970-luvulla. Uransa menestyksekkäimmät vuodet puolustajana urakoinut Casoni edusti Olympique de Marseillea. Hän todisti pelaajana seuran nousun ja tuhon 1990-luvun alussa. Casoni oli voittamassa liigamestaruuksia kausilla 1990–91 ja 1991–92 sekä Mestarien liigan voittoa keväällä 1993. Casoni oli myös todistamassa joukkueen putoamista pääsarjasta puheenjohtajaja Bernard Tapien sopupelisotkujen seurauksena ja paluuta kauden 1994–95 jälkeen. Hän lopetti uransa Marseillessa vuonna 1996.Casoni on urallaan valmentanut Ranskassa, Tunisiassa sekä Armeniassa. Casoni valmensi Armenian A-maajoukkuetta 2004–2005 mm. samassa MM-karsintalohkossa Suomen kanssa. Vuonna 2005 Casoni siirtyi korsikalaisseura SC Bastiaan peräsimeen. Hän luotsasi seuraa neljä vuotta Ligue 2:den keskikastissa. Kauden 2008/09 jälkeen yhteistyö seuran kanssa päättyi.


title: Bernard Casoni

text: Tammikuussa 2010 Casoni palasi valmennustehtäviin Nationalissa pelanneen Évian FC:n päävalmentajana. Hän nosti seuran kauden päätteeksi ensimmäistä kertaa Ligue 2:een ja sai jatkaa tehtävissään. Ensimmäinen täysi kausi oli edellistäkin menestyksekkäämpi ja Évian varmisti historiansa ensimmäisen nousun Ligue 1:een kierros ennen kauden 2010/11 päätöstä. Joulun jälkeen 2011 Casoni ilmoitti, ettei jatka Évianin päävalmentajana kauden 2011/12 jälkeen. Seurajohto veti omat johtopäätöksensä Casonin ilmoituksesta ja erotti hänet 1. tammikuuta 2012.


title: Bernard Casoni

text: Heinäkuussa 2012 Casoni allekirjoitti kaksivuotisen sopimuksen tunisialaisseura Club Africainin kanssa. Pesti päättyi potkuihin jo lokakuun alussa. Joulukuun alussa Casoni palasi valmentajaksi kotimaahansa, kun Ligue 2:ssa sijalle 16 juuttunut AJ Auxerre palkkasi hänet nostamaan seuran pois putoamiskamppailusta. Casoni onnistui tavoitteessaan hyvin ja hänen johdollaan Auxerre nousi sarjassa lopulta yhdeksänneksi. Kauteen 2013/14 joukkue lähti tavoittelemaan nousua takaisin Ligue 1:een, mutta tulokset jäivät odotuksia heikommiksi. Lopulta seurajohto erotti Casonin maaliskuun puolivälissä 2014, kun Auxerre majaili sarjassa sijalle 16 vain pisteen putoamisviivan yläpuolella.


title: Bernard Casoni

text: Heinäkuussa 2014 Casonista tuli Valenciennes'n päävalmentaja mutta helmikuussa 2015 hän sai tästä tehtävästä potkut. Kesä-elokuussa 2015 hän toimi unkarilaisen Videotonin päävalmentajana mutta sai alkukauden heikon menestyksen seurauksena nopeasti potkut.


title: Bernard Casoni

text: Marraskuun alussa 2016 Casoni palasi valmennustehtäviin Ligue 1:ssä häntäpäähän vajonneen FC Lorientin peräsimessä. Casoni ei saanut Lorientin peliä kulkemaan juurikaan edeltäjäänsä paremmin, ja joukkue voitti hänen johdollaan vain kuusi liigaottelua. Heikkojen tulosten myötä Lorient joutui karsimaan sarjapaikastaan ja hävisi karsinnoissa ESTAC Troyes'lle yhteismaalein 2–1. Tappion myötä Lorientin 11-vuotinen taival pääsarjatasolla päättyi. Kauden jälkeen Casoni jätti tehtävänsä.


title: Meteli Seis.

text: Meteli Seis. ry on paltamolainen kulttuuriyhdistys, joka järjestää taidenäyttelyjä ja kulttuuritilaisuuksia. Yhdistys on perustettu vuonna 2002 vaalimaan paltamolaisia perinteitä ja edistämään alueen matkailua.


title: Meteli Seis.

text: Yhdistyksen toimitilat sijaitsevat Metelinniemen golfkentän läheisyydessä Kanervan talossa. 1910-luvulla rakennetussa virkamiesjugend-tyylisessä Kanervan talossa järjestettiin 1970-luvulla "Meteli Seis" -nimisiä taidenäyttelyitä.


title: Meteli Seis.

text: Taidenäyttelyt ja kulttuuriyhdistys on nimetty aikaisemmin Paltamossa toimineelle Metelin seisakkeelle osoittaneen tienviitan, jossa luki "Meteli, seis.", mukaan.


title: Marja-Liisa Swantz

text:
Marja-Liisa Swantz (o.s. Aro; s. 22. helmikuuta 1926 Kuopio) on suomalainen teologian tohtori ja professori. Swantz oli Helsingin yliopiston kehitysmaatutkimuksen laitoksen ensimmäinen johtaja. Professori emerita Marja-Liisa Swantz on toiminut opettajana Helsingin yliopiston kansatieteen, uskontotieteen, sosiaaliantropologian, kulttuuriantropologian ja kehitysmaatutkimuksen laitoksilla. Hänen puolisonsa oli pastori Lloyd Swantz.
Muistelmat:
Muita:


title: Phoenix Wright: Ace Attorney

text: Phoenix Wright: Ace Attorney () on Capcomin vuonna 2005 julkaisema, "Ace Attorney" -sarjan peli Nintendo DS:lle. Peli on uudelleentehty versio Game Boy Advancen "Gyakuten Saiban" -pelistä. DS-versiossa on uusi viides luku. "Gyakuten Saiban 2":n uusi DS-versio on julkaistu nimellä "". Sarjan kolmas osa, "" ja neljäs osa, "", on julkaistu Japanissa, Yhdysvalloissa ja Euroopassa.


title: Phoenix Wright: Ace Attorney

text: Peli on visual novel -tyyppinen seikkailupeli, jossa on kaksi tärkeää osaa. Pääosassa ovat oikeudenkäynnit, joissa tarkoituksena on etsiä heikkouksia todistajien lausunnoista. Toisena tärkeänä osana ovat tutkimusosuudet, joissa jutellaan asianosaisten kanssa oikeussalin ulkopuolella ja kerätään uusia vihjeitä sekä todisteita.


title: Phoenix Wright: Ace Attorney

text: Peli sijoittuu vuoteen 2016 ja tapahtumapaikkana on japaninkielisessä versiossa Japani ja englanninkielisessä versiossa Los Angeles, Kalifornia. Pelin oikeudenkäynnit perustuvat japanilaiseen tuomioistuimeen, mutta pelin käännösryhmä onnistui selittämään erilaisuudet aikaeron aikana tapahtuneiden muutoksien avulla.


title: Elämä idiootin kanssa

text: Elämä idiootin kanssa op. 219 () on Alfred Schnittken säveltämä kaksinäytöksinen ooppera, jonka libreton kirjoitti Viktor Jerofejev samannimiseen novellinsa pohjalta. Ooppera valmistui vuonna 1991 ja sai ensi-iltansa Amsterdamin "Het Muziektheaterissa" 14. huhtikuuta 1992.


title: Elämä idiootin kanssa

text: Oopperan tapahtumat sijoittuvat Neuvostoliittoon, jossa päähenkilö ja hänen vaimonsa kutsuvat kotiinsa asumaan mielisairaalasta tulleen "idiootin". Tarina kuvaa neuvostoelämää satiirisesti.


title: Soi kesätuuli sydämessäin

text: Soi kesätuuli sydämessäin on Rexin vuonna 1997 julkaistu albumi.


title: Jouni Ampuja

text: Jouni Ampuja (s. 18. kesäkuuta 1975) on suomalainen ralliautoilija.


title: Jouni Ampuja

text: Hän on osallistunut viiteen MM-rallin osakilpailuun, jotka ovat kaikki Neste-ralleja. Ampuja sijoittui rallin SM-sarjassa toiseksi vuonna 2005 heti Kosti Katajamäen jälkeen.


title: Juha Salo (ralliautoilija)

text: Juha Salo (s. 28. helmikuuta 1976) on suomalainen ralliautoilija.


title: Juha Salo (ralliautoilija)

text: Salo on kymmenkertainen rallin Suomen-mestari. Arctic Lapland Rallyn eli Tunturirallin Salo on voittanut kuusi kertaa. Salon kartanlukijana ovat toimineet muun muassa Marko Mikkola, Petri Keto, Mika Stenberg, Tomi Tuominen ja Marko Salminen. Juha Salon ensimmäinen kilpailu oli Black Rocket -ralli Janakkalassa vuonna 1994. Juha Salo edustaa Karkkilan urheiluautoilijoita ja asuu Nummi-Pusulassa.


title: Brendan Shanahan

text: Brendan Frederick Shanahan (s. 23. tammikuuta 1969 Mimico, Ontario, Kanada) on kanadalainen uransa lopettanut jääkiekkoilija, nykyinen jääkiekkovaikuttaja. Hän voitti kolme Stanley Cupia Detroit Red Wingsissä. Lisäksi hän on voittanut olympiakultaa ja maailmanmestaruuden, joten hän kuuluu niin sanottuun kolmen kullan klubiin. Hän on voittanut myös Kanada-cupin. Pelaajauran jälkeen Shanahan on valittu Hockey Hall of Fameen ja hän jatkoi jääkiekkouraansa ensin NHL-liigan hallinnossa, kunnes hänet valittiin NHL-seura Toronto Maple Leafsin puheenjohtajaksi.


title: Brendan Shanahan

text: Shanahan pelasi 1 524 NHL:n runkosarjan ottelua ja teki niissä 1 354 pistettä. Maaleja hän teki 656 ja lopettaessaan uransa hän oli NHL:n kaikkien aikojen maalintekijätilaston 11. sijalla. Detroitin lisäksi hän edusti New Jersey Devilsiä, joka varasi hänet NHL:ään toisena varauksena, St. Louis Bluesia, Hartford Whalersia ja New York Rangersia. Shanahan palkittiin keväällä 2003 King Clancy Memorial Trophyllä, joka annetaan johtajuudesta sekä jäällä että sen ulkopuolella ja humanitaarisesta työstä.


title: Brendan Shanahan

text: Shanahan oli ensimmäisiä pelaajia, joita kutsuttiin voimahyökkääjiksi. Hänen vahvuuksiaan olivat kova laukaus ja fyysisyys, sillä hän pystyi myös taklaamaan kovaa ja tappelemaan. Shanahan sai pelityylinsä takia myös paljon rangaistuksia, ja hän onkin NHL:n ainoa pelaaja, joka on tehnyt yli 600 maalia ja saanut yli 2 000 minuuttia rangaistuksia.


title: Brendan Shanahan

text: Viimeiset juniorivuotensa Shanahan pelasi OHL-liigassa London Knightsissa, missä hän teki tulokaskaudellaan 62 ja toisella kaudella peräti 92 pistettä. Shanahanin mukaan Londonin valmentaja Don Brankley oli hänelle tärkeä auttaja uran alkuvaiheissa.


title: Brendan Shanahan

text: New Jersey Devils varasi Shanahanin NHL:ään toisena varauksena Pierre Turgeonin jälkeen, ja Shanahan siirtyi New Jerseyyn heti kaudeksi 1987–1988. New Jerseyn johto piti hänen aggressiivisesta pelityylistään, ja häntä pidettiin hyvänä lisänä nuoreen joukkueeseen. Shanahan ei kuitenkaan onnistunut ensimmäisellä kaudellaan heti, sillä häneen kohdistui suuria paineita. Hänen peliaikansa väheni, ja ennen häntä varattu Turgeon pelasi Buffalo Sabresissa huomattavasti paremmin. Shanahanilla meni kuukausi, ennen kuin hän teki ensimmäisen NHL-maalinsa 10. marraskuuta 1987 John Vanbiesbrouckin taakse ottelussa New York Rangersia vastaan. Juniorisarjassa Shanahan oli joukkueensa avainpelaajia, mutta New Jerseyssä hän sai huomattavasti vähemmän peliaikaa. Hän päättikin muuttaa hieman pelityyliään, minkä seurauksena hän tappeli muutamia kertoja tulokaskaudellaan ja keräsi 131 jäähyminuuttia 65 ottelussa. Maaleja Shanahan teki vain seitsemän, mikä ei tyydyttänyt New Jerseyn seurajohtoa.


title: Brendan Shanahan

text: Kolmannella NHL-kaudellaan, 1989–1990, Shanahan sai kuitenkin jo lähes pisteen peliä kohden: 72 pistettä 73 ottelussa. Hän teki 30 maalia ja oli New Jerseyn toiseksi paras maalintekijä John MacLeanin jälkeen. Kauden 1990–1991 jälkeen Shanahan teki sopimuksen St. Louis Bluesin kanssa, mutta hän ei ollut vielä täysin siirtokorvauksista vapaa pelaaja. Siksi välitystuomioistuin määräsi St. Louisin antamaan korvaukseksi puolustaja Scott Stevensin.


title: Brendan Shanahan

text: St. Louisissa Shanahanista kehittyi sellainen maalintekijä, mitä hänestä oli odotettu. Hän sai oppia joukkuetoveriltaan Brett Hullilta, joka oli tehnyt kaudella 1990–1991 peräti 86 maalia. Shanahan tekikin ensimmäisen kerran yli 50 maalia toisella St. Louis -kaudellaan, 1992–1993. Hän teki 71 ottelussa 51 maalia, mikä oli joukkueessa toiseksi eniten Hullin jälkeen. Seuraavalla kaudella 1993–1994 Shanahan teki 102 pistettä. Hän oli St. Louisin joukkueen eniten pisteitä tehnyt pelaaja ja koko liigassakin kahdeksas. Lisäksi hän sai peräti 211 jäähyminuuttia. Samalla kaudella Shanahan pelasi ensimmäistä kerta ssa ja hänet valittiin liigan .


title: Brendan Shanahan

text: Kausi 1994–1995 alkoi NHL:n työsululla, jonka aikana Shanahan pelasi kolme ottelua Saksan DEL-liigan Düsseldorfer EG:ssä ja teki niissä kahdeksan pistettä. NHL:ssä hän pelasi St. Louisin joukkueessa 45 ottelua, joissa hänelle merkittiin 41 pistettä. St. Louisin valmentajana aloitti keväällä Mike Keenan, joka ei pitänyt Shanahanista, ja kesällä 1995 Shanahan kaupattiinkin Hartford Whalersiin. Vaihdossa St. Louis sai puolustaja Chris Prongerin. Shanahan oli niin tunnettu St. Louisissa, että paikallinen televisiokanava keskeytti lähetyksensä kertoakseen Shanahanin kaupasta. Shanahan oli pelitaitojensa ja persoonallisuutensa ansiosta suosittu, ja kannattajat pettyivät kauppaan, jossa joukkue sai lupaavan mutta vielä kokemattoman puolustajan. Pian siirron jälkeen fanit alkoivat buuata valmentajalle, ja Keenan erotettiin lopulta joulukuussa 1996.


title: Brendan Shanahan

text: Hartfordissa Shanahan teki kaudella 1995–1996 44 maalia, mutta joukkue ei menestynyt. Hänet valittiin kauden aikana toistamiseen NHL:n tähdistöotteluun. Whalersin tulevaisuus Hartfordin kaupungissa ei ollut kovinkaan varmalla pohjalla, ja Shanahan pyysikin kauden jälkeen, että hänet kaupattaisiin toiseen seuraan.


title: Brendan Shanahan

text: Kautta 1996–1997 oli ehditty pelata vain kaksi ottelua, kun Hartford kauppasi Shanahanin ja Brian Glynnin Detroit Red Wingsiin, mistä Hartford sai vastineeksi Paul Coffeyn, Keith Primeaun ja ensimmäisen kierroksen varausoikeuden . Detroitin valmentajan Scotty Bowmanin mukaan Shanahan hankittiin taitavaan joukkueeseen, koska hän oli isona voimahyökkääjänä siitä ”puuttuva pala”. Detroit oli jo monena vuotena pelannut loistavasti runkosarjassa mutta ei ollut kuitenkaan pärjännyt pudotuspeleissä. Shanahan toi Detroitiin tarvittavaa päättäväisyyttä. Hän teki runkosarjassa 47 maalia ja 88 tehopistettä ja nousi liigan maalintekijätilastossa jaetulle kuudennelle sijalle. Ylivoimamaaleja Shanahan teki 20, mikä oli eniten koko liigassa. Hän pelasi kauden aikana myös NHL:n tähdistöottelussa, ja hänet valittiin helmikuussa 1997 NHL:n kuukauden pelaajaksi. Hän oli joukkueensa paras pistemies ja maalintekijä sekä eniten ottelun voitto-, ylivoima- ja alivoimamaaleja tehnyt pelaaja. Pudotuspeleissä Detroit eteni Stanley Cup -finaaleihin ja voitti Philadelphia Flyersin suoraan voitoin 4–0. Shanahanille Stanley Cup oli ensimmäinen. Hän oli myös pudotuspeleissä joukkueensa paras maalintekijä ja voittomaalien tekijä.


title: Brendan Shanahan

text: Detroitin valmentaja Bowman tiesi, että hänen piti muokata Shanahanin pelityyliä puolustavammaksi, jotta Detroit pystyisi pitämään Stanley Cupin itsellään. Hän oli jo aiemmin saanut tyyliltään hyökkääviä pelaajia, kuten Steve Yzermanin ja Sergei Fjodorovin, pelaamaan hyvin myös puolustussuuntaan. Vaikka Shanahan keskittyikin kaudella 1997–1998 paremmin puolustuspeliin, hän aloitti kauden tehokkaasti ja teki ensimmäisessä 29 ottelussa 14 maalia. Lopulta Shanahan teki kuitenkin koko kaudella vain 28 maalia. Viimeksi hän oli jäänyt alle 30 maalin kaudella 1990–1991. Shanahan oli kuitenkin mukana jo neljännen kerran tähdistöottelussa. Stanley Cup -finaaleissa Detroit voitti Washington Capitalsin 4–0.


title: Brendan Shanahan

text: Kahden Stanley Cup -voittonsa jälkeen Detroit ei menestynyt enää aivan yhtä hyvin kuin ennen, mutta Shanahan ylitti kaudella 1999–2000 viidennen kerran 40 maalin rajan, kun hän teki runkosarjassa 41 maalia. Se riitti NHL:n maalitilaston kuudenteen sijaan. Shanahan pelasi jälleen NHL:n tähdistöottelussa sekä keväällä 1999 että 2000.


title: Brendan Shanahan

text: Kausi 2001–2002 toi Shanahanille kolmannen Stanley Cupin. Pudotuspeleissä hän teki 19 pistettä 23 ottelussa sekä oli Detroitin toiseksi ja koko liigan kolmanneksi tehokkain pelaaja. Runkosarjassa Shanahan saavutti kaksi merkkipaalua: tammikuussa 2002 hän ylitti Dallas Starsia vastaan 1 000 pisteen rajan, ja maaliskuussa hän sai NHL-historian 30. pelaajana 500 maalia täyteen ottelussa Colorado Avalanchea vastaan. Shanahan pelasi jälleen kauden aikana NHL:n tähdistöottelussa, ja hänet valittiin keväällä sarjan kakkostähdistökentälliseen. Seuraavan kahden kauden aikana Shanahanin pistemäärät putosivat, mutta kauden 2002–2003 jälkeen hänet palkittiin humanitaarisesta työstään King Clancy Memorial Trophyllä.


title: Brendan Shanahan

text: Kausi 2004–2005 peruuntui työsulun takia, eikä Shanahan pelannut missään. Työsulun aikana hän järjesti huippukokouksen, johon hän kutsui ryhmän pelaajia, valmentajia, televisiojohtajia, jääkiekkovaikuttajia ja tuomareita. Tämän ryhmän tarkoituksena oli keskustella uusista tiukemmista sääntötulkinnoista, jotka astuisivat voimaan työsulun jälkeen. Shanahan alkoi suunnitella kokouksen järjestämistä marraskuussa 2004, kun hän luki Hockey Hall of Fameen valitun puolustajan Paul Coffeyn kritiikin jääkiekon tilasta.